Brnabić na svečanoj večeri u Berlinu, u prisustvu Angele Merkel - Info 24\nBrnabić na svečanoj večeri u Berlinu, u prisustvu Angele Merkel\nPredsednica Vlade Srbije Ana Brnabić prisustvovala je svečanoj večeri koju organizuje „Zidojče cajtung“ u Berlinu. Za istim stolom bila je i nemačka kancelarka Angela Merkel, koja je u obraćanju poručila da su unapred izgubljeni oni koji misle da mogu sami.\nMerkel i Brnabić sede za istim stolom broj 1, u svečanoj sali Nemačkog istorijskog muzeja. Za tim stolom sedi i predsednica Hrvatske Kolinda Grabar Kitarović.\n„Ja ću njoj, pre svega, zahvaliti za podršku koju Nemačka pruža Srbiji i našim evrointegracijama, za svo poverenje koje nemačke kompanije imaju prema Srbiji, jer su važan promoter Srbije“, rekla je Brnabić nakon sastanka u Saveznom udruženju nemačkih privrednih komora u Berlinu.\nKako je rekla, sugurno će sa Merkelovom razgovarati i o Kosovu i Metohiji, svesna da se razlikuje ono što Srbija i Nemačka misle o tome šta bi moglo da bude rešenje za dugoročnu normalizaciju odnosa Beograda i Prištine.\n„Ali, Nemačka je uvek bila konstruktivan partner i razgovaraćemo o tome, i videćemo kako možemo i ovde da približimo naše stavove“, rekla je Brnabić.\nNa pitanje da li najavljeno povlačenje Merkelove 2021. godine može da nanese štetu evrointegracijama Srbije, Brnabić je rekla da može, jer je Merkelova bila osoba koja se bavila Zapadnim Balkanom, inicirala Berlinski proces i regionalno povezivanje.\n„To nam je puno značilo. Često je Nemačka gasila neke požare, koje mi nismo mogli da ugasimo“, podvukla je Brnabić.\nDodala je da je za nju lično važno što je njena poseta Nemačkoj i politička i ekonomska i medijska, budući da učestvuje na konferenciji Zidojče cajtunga, te da se obratila na forumu Fondacije Konrad Adenauer i prisustvovala radnom doručku Fondacije Kerber, gde je razgovarala i sa ljudima iz nemačkog Ministarstva spoljnih poslova i kabineta Angele Merkel.\nDigitalizacija šansa za pobedu u 4.industrijskoj revoluciji\nDigitalizacija je ključni prioritet Vlade Srbije, poručila je premijerka Ana Brnabić u Berlinu i istakla da upravo digitalizacija manjim zemljama, poput Srbije, koje nisu bile među pobednicima treće industrijske revolucije, pruža šansu da se bore da budu među pobednicima četvrte revolucije.\nU tom smislu, Brnabić je istakla značaj reforme obrazovanja koja će decu pripremiti za poslove u budućnosti.\nDa je obrazovanje najvažnije kada se govori o digitalizaciji, saglasni su i premijeri Islanda Katrin Jakobsdoutir i Estonije Jiri Ritas, koji su takođe govorili na panelu o digitalizaciji na privrednom forumu u organziaciji “Zidojče cajtunga”.\nModerator panela, glavni urednik “Zidojče cajtunga” Volfgang Krah, najavio je Anu Brnabić kao prvu ženu premijera u Srbiji, da nije član stranke, a čija je vlada fokusirana na digitalizaciju i obrazovanje i vođenja ciljem članstva zemlje u EU.\n“Digitalizacija je ključni prioritet vlade koju vodim. Živimo u vreme četvrte industrijske revolucije i zemlje poput Srbije imaju šansu da se pridružimo vama, koji ste pobednici treće revolucije, uhvatimo priključak, doprinesemo boljem životu građana”, rekla je Brnabić.\nUkazala je da digitalizacija može da bude prednost za manje zemlje, koje time podižu efikasnost javne uprave, razvijaju obrazovanje kako bi brže dovelo do što boljih rezultata i napretka.\nBrnabić je podvukla da su za nju važna tri E: e-uprava, e-obrazovanje i ekonomija.\nNavela je Estoniju kao jednog od lidera u e-upravi, ističući da je neophodno da javna uprava bude transparentna, jeftinija i fokusirana na građane.\nPosebno je naglasila značaj reforme obrazovanja, kako bi smo decu spremili za posao sutrašnjice, navodeći da je izazov i to što ne znamo kako će budućnost izgledati, što je razlog više da decu učimo kako da misle, a ne šta da misle.\nU tom smislu, dodala je da je u Srbiji informatika postala obavezan predmet, da se uvode e-udžebini i projekat e-učionice.\nNemačke investicije važan deo srpske ekonomije\nPredsednica Vlade Srbije Ana Brnabić razgovarala je u Berlinu sa predsednikom Upravnog odbora Saveznog udruženja nemačkih privrednih komora Martinom Vanslebenom o ekonomskoj saradnji dve zemlje, privlačenju dodatnih nemačkih investicija, ali i o kršenju CEFTA sporazuma od strane Prištine.\nBrnabić je i naglasila da u ovom trenutku postoje najave pojedinih nemačkih investitora koji su već u Srbiji da šire kapacitete tokom 2019. godine.\nPremijerka je, nakon sastanka, istakla da su nemačke investicije veoma važan deo srpske ekonomije, ne samo zbog broja radnih mesta, koji je već premašio 50.000, već i zbog toga što donose nove tehlologije, znanje, poslovnu etiku, način upravljanja, što je, kaže, dugorocno i važnije od samog broja radnih mesta.\nPremijerka je iznela podatak iz ankete Nemačko-srpske privredne komore da bi 85 odsto nemačkih investitora u Srbiji bi ponovo odlučilo da ulaže u našu zemlju.\n“To je najbolja referenca koju možemo da damo za Srbiju”, podvukla je Brnabić.\nRazgovaralo se i o regionalnoj saradnji, a Brnabić je istakla da je Srbija najveće tržište u regionu, ali da je nemačkim kompanijama potreban ceo region kao otvoreno tržište.\n“Razgovarali smo i o problemu koji sada imamo sa implementacijom CEFTA sporazuma i dodatnim carinama privremenih institucija u Prištini, koje potpuno krše multilateralne sporazume i videćemo da zajedno radimo na tome da se vratimo u normalan način funkcionisanja, jer ovo šteti i nemačkim investitorima u Srbiji”, rekla je Brnabić.\nPrenela je novinarima da se razgovaralo i o dodatnoj viznoj liberalizaciji i olakšicama kada je reč o radnim dozvolama u našoj zemlji, kao i o osnivanju trening centara u Srbiji, što bi doprinelo lakšoj prekvalifikaciji i dodatnim obukama, dodala je Brnabić.\nKako je rekla, nije bilo reči o kompaniji „Tenis“ i njenom dolasku u Srbiju.\n“To, u ovom trenutku, nije pitanje za mene. Oni bi bili važan investitor u Srbiji, ali su jedan od investitora sa kojima razgovaramo. Sada imamo najave nekih investitora koji su već u Srbiji, koji žele da se šire tokom 2019. godine i na to se fokusiramo”, rekla ja Brnabić.\nVansleben je naveo da su u Savezu komora zadovoljni što imaju saradnju i jako partnerstvo sa Privrenom komorom Srbije i time što su nemačke kompanije pristune u Srbiji.\n“Važno je da sarađujemo i mnogo je potencijala koji želimo da iskoristimo, da investiramo u Srbiju, otvaramo radna mesta…”, rekao je Vansleben.\nSastanku je, sa premijerkom, prisustvovao i predsednik Privredne komore Srbije Marko Čadež, kao i predsednik Srpsko-nemačke privredne komore Ronald Zeliger.\nTags: ana brnabic, angela merkel, info24, kolinda, portal www.info24.rs, Svečana večera u Berlinu\nÐukanović podriva državnost Srbije\nNa BG aerodromu podignuta najveća srpska zastava


Šib: Pre izbora moraju postojati fer uslovi za kampanju, ključna uloga medija | Novinska agencija Beta\nSU-PRO-MEDIA | 17.05.2020 17:42\n"Pandemija je sve demokratski uredjene države stavila u iskušenje. Po ukidanju vanrednog stanja u Srbiji uslovi za održavanje izbora svakako nisu postali manje složeni", rekao je Šib za današnje izdanje lista Politika.\nStoga je, prema njegovim rečima, u ovom trenutku važno u pogledu dijaloga u kome posreduje Evropski parlament da se što pre i održivo implementiraju mere koje su usaglašavane u okviru tog dijaloga.\n"Mediji tu igraju ključnu ulogu. Upravo zbog velikog uticaja koji televizija ima na formiranje javnog mnjenja neophodno je poštovanje strogih kriterijuma u pogledu izbalansiranog i neutralnog izveštavanja", naglasio je Šib.\nKako je naveo, pored toga, umereni ton, fokusiranje na suštinu i ferplej su imperativ u izbornoj kampanji.\n"Izborna kampanja bi trebalo da bude forum za takmičenje najboljih ideja, mesto objektivne rasprave, bez suvišnih emocija, a ne da bude prilika za lični obračun i vredjanje protivnika, jer to samo pospešuje političku apatiju gradjana, što opet ide na uštrb demokratije", rekao je Šib.\nOn je istakao da poboljšanju uslova za održavanje izbora mogu doprineti i medjunarodne posmatračke misije.\n"Stoga je izuzetno važno da se bez obzira na poteškoće usled krize zbog virusa korona održi posmatračka misija za izbore u organizaciji ODIHR-a koju je Srbija zvanično pozvala da prati izbore", rekao je Šib i dodao da će i Nemačka poslati svoje posmatrače u ovu misiju.\nPrema njegovim rečima motor reprezentativne demokratije je politička diskusija najvažnijih političkih tabora u zemlji, a mesto za tu diskusiju je parlament, a sušta suprotnost toga je bojkot izbora.\n"Razume se da pre održavanja izbora moraju da se uspostave pravi uslovi za fer izbornu kampanju", dodao je nemački ambasador.\nGovoreći o kosovsko pitanju, on je rekao da je stav Nemačke nedvosmilen i jasan, i da Nemačka želi da Srbija i Kosovo što pre obnove dijalog, i da je preduslov za to formiranje vlade na Kosovu.\nKomentarišući nedavnu izjavu evropskog komesara za spoljnu politiku i bezbednost Žozepa Borela u kojoj nije isključio mogućnost promene granica Kosova, Šib je rekao da je specijalni izaslanik EU za dijalog o normalizaciji odnosa Beograda i Prištine upravo ovih dana vrlo jasno rekao da razmena teritorija nije tema tih pregovora.\n"Naš zajednički cilj jeste potpisivanje pravno obavezujućeg sporazuma koji će priznati i prihvatiti obe strane, kako gradjani Srbije tako i gradjani Kosova. Sporazum mora dati odgovore na sva otvorena pitanja i doprineti regionalno stabilnosti. Samo takva sporazum može istinski i dugoročno da doprinese stabilnosti", rekao je Šib.\nDodao je da će promene granice samo otvoriti nove probleme, umesto da ih reše, a kako je rekao, Nemačka se zalaže za to da se sva energija posveti konkretnim pitanjima koja treba da se reše, a to su prava Srba na Kosovu, vlasnička prava, pitanja kulturne baštine, strateške infrastrukture, nestalih osoba, sukcesije.\n"Hipotetična razmišljana oko promena granica svakako ne doprinose rešavanu suštinskih pitanja", rekao je Šib.


Početna/KATEDRA/16. Svetosavski sajam knjiga u Nišu otvara Vule Žurić\nSana Life 17. februara 2020.\tKATEDRA, MANIFESTACIJE, TRADICIJA, UMETNOST, ZANIMLJIVOSTI Ostavite komentar\nSve je spremno za 16. po redu Svetosavski sajam knjiga, koji će se ove godine održati u Oficirskom domu, od 28. februara do 6. marta. Ljubitelji pisane reči moći će da posete sajam, dobiju popuste, ali i da na promocijama knjiga upoznaju one koji stoje iza njihovih omiljenih romana.\nI ovogodišnji Svetosavski sajam nastavlja dugogodišnju tradiciju, da tokom trajanja ugosti poznata imena srpske književnosti. Tako će 28. februara sajam otvoriti Vule Žurić, pisac koji je prošle godine dobio nagradu „Stevan Sremac“.\nOvo će biti i prva od petnaest promocija koje tokom trajanja sajma očekuju posetioce. U Nišu će o svojim knjigama govoriti Vanja Bulić, Nele Кarajlić i mnogi drugi književni stvaraoci iz čitave Srbije. Кao i svake godine, posebno mesto na sajmu imaće i niški pisci koji će predstavljati svoja dela, ali i biti domaćini svojim kolegama.\nSvoje mesto u Oficirskom domu imaće tridesetak izlagača, među kojima i „Vulkan“, „Laguna“, „Publik praktikum“… Posetioci mogu da računaju i na velike sajamske popuste od 30% do 80%, dok će cena karte biti 50 dinara. Novina je da kupovinom ulaznice, kod velikog broja izlagača, za knjige koje koštaju više od 500 dinara, posetioci ostvaruju popust u vrednosti ulaznice.\nSajam, koji organizuje „Medivest КT“, sa ponosom nosi ime Svetog Save, koji je prvi srpski prosvetitelj i utemeljivač naše srednjovekovne književnosti. Neka i ovoga puta, ovaj niški praznik knjige nastavi, da zajedno sa čitaocima, čuva i neguje pisanu reč!\nOznakedobitnik knjiga laureat Niš oficirski dom priznanje promocija sajam\nPrethodni Kako se u različitim delovima sveta obeležava Dan zaljubljenih\nSledeći Profesorka Dragana iz Niša deo svetskog matematičkog udruženja\nAko niste ustajali iz fotelje poslednjih nekoliko nedelja, a i dalje vam se ne ustaje …


Pametne bankarske kartice uskoro u Rusiji Pametne bankarske kartice uskoro u Rusiji – Personal magazin\nPametne bankarske kartice uskoro u Rusiji\nU Međunarodnom laserskom centru Moskovskog univerziteta napravljen je orginali elektronski uređaj na organsku solarnu bateriju. Novina za sada nema naziv, mada bi joj sasvim odgovaralo nešto kao „umka“, skraćeno od…\nU Međunarodnom laserskom centru Moskovskog univerziteta napravljen je orginali elektronski uređaj na organsku solarnu bateriju.\nNovina za sada nema naziv, mada bi joj sasvim odgovaralo nešto kao „umka“, skraćeno od „kartica sa umom“. Maketa koju su napravili ruski naučnici sadrži mikroprocesor, displej, tastaturu i izvor napajanja – polimerski fleksibilnu solarnu bateriju. Sve ovo može da se smeti na površini veličine obične plastične kartice.\nZa sada je savitljiva samo baterija, ali vremenom takvi mogu da postanu svi elementi karte. Korišćenje ovih uređaja pruža principijalno nove mogućnosti, govori rukovodilac istraživačke grupe fotofizika organskih nanomaterijala Međunarodnog laserskog centra Moskovskog univerziteta koja je napravila „umku“ Dmitrij Paraščuk.\nRecimo, imate pamentu bankovnu karticu koja može delimično da ispunjava funkcije malog kompjutera kao iPhone, na primer. Ako ova kartica poseduje neki procesor ili drugi uređaj, njene mogućnosti bitno se proširuju. Na primer, ona može da izbacuje nekakve vaše račune, plaćanja. Kada plaćate u supermarketu, ona ne mora da se provlači kroz uređaj za čitanje. Sada se koristi magnetna traka, a ona može da bude opremljena predajnikom, prijemnikom i da komunicira sa radiostanicom koja se nalzi u prodavnici. Ne provlačeći je nigde možete da vršite pomoću nje sve operacije.\nOvakav uređaj vremenom može da počne da se koristi ne samo kao sredstvo plaćanja. Zamislite, putujete automobilom, na staklo zalepite takvu savitljivu, poluprozračnu kartu i gledate kako da prođete do potrebnog mesta. A ako stojite u gužvi, možete i da čitate, ako memorija kompjutera to dozvoli.\nSvoj novi izum stručnjaci ne smatraju probojnim, govoreći da je čitav svet zaposlen stvaranjem elektronskih mini gadžeta. Istina, dodaju da ako se brzo pamenta karta pusti u proizvodnju, prvenstvo će imati Rusija: za sada nigde takve karte niko ne koristi.\nPametne bankarske kartice uskoro u Rusiji was last modified: June 6th, 2011 by Redakcija\nbankarske karticebankovne karticekreditne karticepametne karticeRusijaumka\nLaptopcentar nastavlja da se širi novom prodavnicom u Beogradu


Merkel: London će snositi posledice slabijih veza sa EU\n► Merkel: London će snositi posledice slabijih veza sa EU\nVelika Britanija će morati da "snosi posledice" od slabije ekonomske veze sa Evropskom unijom (EU) posle završetka procesa Bregzita, upozorila je danas nemačka kancelarka Angela Merkel, pooštravajući ton pošto zastajkuju pregovori o budućim odnosima EU i Velike Britanije.\nNemačka kancelarka je u intervjuu za nekoliko evropskih medija, rekla da će London "morati da snosi posledice, a to je ekonomski slabija privredna veza" sa Unijom.\n"Ako Velika Britanija ne želi propise koji se mogu porediti sa evropskim u pogledu životne sredine, tržišta rada ili socijalnih standarda, naši odnosi će izgubiti na intenzitetu", dodala je Merkelova.\nVelika Britanija je zvanično istupila iz članstva u EU 31. januara i trenutno pregovara s Briselom o budućim trgovinskim vezama koje će nastupiti posle prelaznog perioda koji je dat Londonu do kraja godine.\nUprkos manjku vremena, London odbija da produži taj prelazni period od godinu dana tokom kojeg se u Velikoj Britaniji i dalje primenjuju evropski propisi.\nZahtev za produženje tog perioda mora da bude podnet pre 1. jula, a od tog datuma Nemačka preuzima šestomesečno predsedavanje Evropskom unijom.\nMinistar spoljnih poslova Srbije Ivica Dačić upitao je danas čemu nastavak dijaloga Beograda i Prištine ako nema predloga za kompromis, govoreći o pisanju nekih medija o navodnom ultimatumu...


4\tMar, 2015\tPoslednja ispravka: sreda, 04 mart 2015 14:26 Autor: administrator\nKrajem 2014. godine, Music Star Production i City Records su objavili jednu od najlepših ljubavnih pesama. “Sad kad nema nas” grupe In Vivo.\nPesma ima jedan od najlepših ljubavnih tekstova o osećanjima osobe kojoj u svom životu nedostaje neko koga voli vise od svega.\n“Sad kad nema nas, taj dečak u meni još uvek te želi i plače na sav glas,\nSad kad nema nas, dišem zbog drugih u rukama tuđim ja tražim sebi spas,\nSad kad nema nas, ne sanjam snove ni pobede nove, sve to nije to,\nSad kad nema nas, baš sve je nebitno.”\nIgor Maljukanović iz grupe In Vivo je uhvaćen sa drugom devojkom dok je snimao intimnu scenu za novi spot “Sad kad nema nas”.\nSpot možete pogledati u nastavku, a reč je o jednoj od najlepših balada i ljubavnih tekstova ove godine.\n14\tFeb, 2015\tAutor: administrator\nRTV Pink je juče i zvanično objavila konkurs za drugi po redu Pink music festival - FESTIVAL HITOVA.\nOvogodišnji festival održava se 27. aprila u jednom od filmskih studija u Šimanovcima. Priliku da učestvuju imaće najmanje 20 pevača i grupa čije kompozicije budu izabrane od strane selekcione komisije koju čine Milica i Željko Mitrović, direktor City recordsa Bane Stojanović, direktor promo sektora Pinka Darko Popović i Nina Kovačević, producent festivala.\nI ove godine pesme će se promovisati 15 dana pre samog festivala putem svih nacionalnih programa (Pink, Pink BH, Pink M), satelitskog programa Pink plus i specijalizovanih muzičkih kanala (Pink music i Pink Folk 2).\nSvi navedeni kanali vršiće i direktan prenos festivala.\n19\tJan, 2015\tPoslednja ispravka: ponedeljak, 19 januar 2015 16:31 Autor: administrator\nTelevizija PINK organizovaće još jedan festival krajem aprila.\nUskoro će biti zvanično otvoren konkurs za predaju kompozicija za sve takmičare, a Televizija Pink objaviće sve detalje za nekoliko dana.\n16\tJan, 2015\tPoslednja ispravka: petak, 16 januar 2015 11:54 Autor: administrator


Komitet Evropskog parlamenta o suradnji BiH sa agentima CIA\nPrivremeni komitet Evropskog Parlamenta za ispitivanje eventualne saradnje evropskih država sa CIA, danas je na dnevnom redu imao BiH- kako se čulo tokom rasprave, nema direktne umiješanosti bh vlasti, ali ima njene nemoći koja ukazuje da je država još daleko od suverene, demokratske zemlje.\nSvojevremeni transfer šest bh državljana u američku bazu Guantanamo je najjasniji slučaj nemoći bh države da djeluje na svojoj teritoriji, čulo se danas tokom rasprave na Komitetu EP koji ima za cilj da utvrdi li su i u kojoj mjeri evropske države saradjivale sa agentima CIA, kršeći time ljudska prava svojih gradjana.\nNa jednoj su strani okolnosti pod kojima su bh gradjani odvedeni i još uvijek se drže daleko od mogućnosti bilo kakve pravne intervencije, a na drugoj odsustvo akcije kakva se očekuje od države koja štiti svoje gradjane, upozorava Srdjan Dizdarević, predsjednik Helsinškog komiteta u BiH.\nJedan od pravnih zastupnika zatočenih, američki advokat Stephen Oleskey priznaje da je njegova zemlja nakon terorističkih napada 11. septembra 2001. godine bila u teškoj situaciji, ali ne nalazi opravdanje za bespravno držanje zatočenih, bez prilike i mogućnosti da koriste pravne instrummente u svoju odbranu. Sa dtruge strane, on poziva Komitet EP da izvrši pritisak na BiH."\n"Tražim samo da, koliko je to moguće, složno tražite ispunjavanje vladavine zakona i bh vlasti upozorite da učine sve kako bi se vratili zatočeni, sve to prije nego što BiH upošte započne pregovore o pristupu EU".


Novi Canon 4K projektori Novi Canon 4K projektori – Personal magazin\nCanon Europe, vodeći svetski proizvođač rešenja za obradu slike, predstavio je Canon XEED 4K501ST, najnoviji dodatak svojoj ponudi instalacijskih projektora rezolucije 4K koji je ujedno i naslednik modela XEED 4K500ST.…\nCanon Europe, vodeći svetski proizvođač rešenja za obradu slike, predstavio je Canon XEED 4K501ST, najnoviji dodatak svojoj ponudi instalacijskih projektora rezolucije 4K koji je ujedno i naslednik modela XEED 4K500ST.\nXEED 4K501ST koristi prednosti napredne tehnologije za obradu slika da bi ponudio izuzetnu rezoluciju i kvalitet slike u kompaktnom i laganom formatu savršenom za korišćenje u izložbenim prostorima kao i na poljima simulacija i dizajna. Novi model nudi poboljšanu funkcionalnost dodavanjem interfejsa HDMI 2.0 koji omogućava besprekoran i prekrasan prikaz 4K videa preko samo jednog kabla.\n4K501ST savršen je za okruženja koja mogu da iskoriste sadržaj visokog kvaliteta s 4K Ultra HD Blu-ray uređaja poput medicinskih konferencija, nastavnih dvorana ili kreativnih instalacija. Interfejs HDMI 2.0 omogućava i poboljšanu brzinu prikaza (framerate) od 60 slika u sekundi što će osigurati gladak prikaz 4K video-sadržaja. Podrška za najnoviju tehnologiju kriptovanja za zaštitu intelektualne svojine HDCP 2.2 omogućava projekciju zaštićenog 4K video-sadržaja.\nAndreas Herrnböck, evropski direktor razvoja poslovanja za projektore u grupi za vizuelne komunikacije u kompaniji Canon Europe, kaže “Predstavljanje modela XEED 4K500ST prošle godine je bio značajan korak na našem putovanju tokom koga želimo da postanemo vodeća kompanija na tržištu 4K instalacijskih projektora raspona svetline od 5.000 do 10.000 lumena. Današnjim predstavljanjem modela XEED 4K501ST otvaramo dodatne instalacijske mogućnosti za širi spektar primena da bismo se još više približili ovom cilju. Korišćenjem naprednih tehnologija kao što su HDMI 2.0 i HDCP 2.2 instalaterima i integratorima nudimo rešenje koje, ne samo da osigurava izuzetnu svetlinu i rezoluciju, nego i niz mogućnosti povezivanja radi bolje podrške krajnjim korisnicima i njihovim različitim zahtevima instalacije.”\nXEED 4K501ST dolazi s Canonovom trogodišnjom garancijom za lampu koje praktično otklanja trošak zamene lampe tokom prve tri godine korišćenja projektora. To značajno smanjuje trošak korišćenja projektora XEED 4K501ST, što ga čini atraktivnim izborom za širok spektar instalacija.\nNovi Canon 4K projektori was last modified: July 20th, 2016 by Redakcija\nPrva godišnjica inicijative „Konstruisanje pametnih gradova“


Desničari izbačeni iz Gugl prodavnice - Nedeljnik\nDesničari izbačeni iz Gugl prodavnice\nIz "Gaba" su na Tviteru napisali da je izbacivanje možda povezano s tim što su nedavno ponudili posao Džejmsu Dejmoru, bivšem programeru Gugla koji je nedavno otpušten jer je poslao sporan dopis o rodnoj ravnopravnosti u kompaniji\nAplikacija "Gab" društvene mreže popularne među ekstremnim desničarima izbačena je sa Gugl prodavnice. "Gab" je pokrenut pre godinu dana kao mesto na kojem neće biti reklama i njegovi kreatori govorili su kako veruju u "slobodu govora, lične slobode i slobodan protok informacija".\nMreža je veoma brzo postala popularna među ekstremistima. U jednom od pokušaja prikupljanja sredstava i sami su se opisali kao mesto koje okuplja konzervativce, libertarijance, nacionaliste i populiste iz celog sveta. Na službenog nalogu "Gaba" na Tviteru objavljen je mejl koji je ta kompanija dobila od Gugla, u kojem ih obaveštavaju da je njihova aplikacija za android izbačena iz Gugl prodavnice. U objašnjenju stoji da Gugl ne želi da promoviše aplikacije koje privlače društvene grupe na osnovu rase, porekla, vere, invaliditeta, starosti, nacionalnosti, seksualne orijentacije i rodnog identiteta.\nIz "Gaba" su na Tviteru napisali da je izbacivanje možda povezano s tim što su nedavno ponudili posao Džejmsu Dejmoru, bivšem programeru Gugla koji je nedavno otpušten jer je poslao sporan dopis o rodnoj ravnopravnosti u kompaniji.\n"Zanimljivo je da su povukli našu aplikaciju nakon što smo ponudili posao Dejmoru", napisali su kasnije na Tviteru. Naime, Dejmor je pre par dana dobio otkaz u Guglu zbog šovinističkih komentara da su "genetske razlike u sklonostima i sposobnostima razlog zbog kojeg žene ne čine polovinu tehnoloških i rukovodećih pozicija u kompaniji".\nIz Gugla su poručili da ne mogu da komentarišu pojedinačne slučajeve, ali da će ukloniti sve aplikacije koje krše pravila kompanije, prenosi Telegram.hr.


Juče je u prostorijama Osnovne škole Kralj Petar I otvoren još jedan Centar za podršku ranom razvoju.\nCentri za podršku ranom razvoju koje je Udruženje RODITELJ razvilo sa ciljem podrške ranom razvoju dece i njihovim roditeljima, počeli su sa radom u julu 2012. godine u prostorijama Udruženja RODITELJ u Zemunu i Nišu, uz podršku kancelarije UNICEF-a u Srbiji, a zahvaljujući delom i finansijskim sredstvima koja su obezbedili kompanija IKEA i Nacionalni ambasador UNICEF-a u Srbiji Novak Đoković.\nOd juče su aktivnosti ovog programa dostupni i deci iz centra Beograda i to zahvaljujući inicijativi i podršci Sekretarijata za obrazovanje i dečiju zaštitu Grada Beograda koji prepoznaje značaj rada sa roditeljima dece predškolskog uzrasta i već tri godine podržava aktivnosti Udruženja RODITELJ posvećene jačanju roditeljskih kompetencija i deci predškolskog uzrasta koja nisu upisana u vrtiće.\nPredsednica Udruženja RODITELJ Dragana Soćanin pozvala je roditelje i decu da se uključe u aktivnosti Centara za rani razvoj i istakla da će sada i deca koja zbog različlitih razloga nisu upisana u vrtiće imati mogućnost rane socijalizacije i različitih oblika stimulacije kroz igru i njihovom uzrastu, prilagođene radionice. "Kroz igru i zabavne aktivnosti roditelji uče kako da stimulišu pravilan razvoj svog deteta što je veoma važno za unapređenje njihovih roditeljskih veština. Zato je ovo jedinstven program podrške roditeljima", zaključila je Soćanin.\nSiniša Đurić iz kancelarije UNICEF-a za Srbiju naglasio je značaj postojanja ovakvih programa: "Ovakvi programi popunjavaju veliku prazninu koja postoji kad je reč o podršci roditeljima. Kroz dosadašnje aktivnosti Centara u Zemuni i Nišu shvatili smo da postoji realna potreba za ovakvim programima i kod roditelja i dece predškolskog uzrasta i stoga pozdravljamo sve aktivnosti usmerene na njihovo širenje i u drugim opštinama".\nGovoreći o razlozima za podršku ovom programu, gradska sekretarka za obrazovanje i dečiju zaštitu Ljiljana Jovčić je istakla: "Naš sekretarijat je na osnovu javnog konkursa finansirao projekat Udruženja RODITELJ koji je upravo nudio tu mogućnost da deca koja nisu obuhvaćena institucijama sistema, kao što je pripremni predškolski program ili celodnevn boravak u vrtiću, imaju mogućnost da uče kroz igru, a da njihovi roditelji na jednom mestu dobiju sve neophodne informacije koje su im potrebne".


Oštra potpredsednička debata: Pens vratio Trampa u igru\nDemokratski i republikanski potpredsednički kandidati na izborima u SAD Tim Kejn i Majk Pens, oštro su sučelili svoje stavove u prvoj potpredsedničkoj debati u kojoj je Pens, prema oceni BBC, uspeo da preokrene katastrofalnu nedelju za Donalda Trampa i omogući mu da se vrati u igru.\nBBC ističe da je Pens dobro obavio zadatak i uradio sve što je trebalo, a da je sad na Trampu da to iskoristi na najbolji mogući način u sledećoj debati sa Hilari Klinton.\nCilj republikanskog potpredsedničkog kandidata bio je da uveri republikance uspaničene zbog Trampovog nastupa prošle nedelje da će prevladati “hladna glava”. I uspeo je u tome.\nTeme žustre debate koja je trajala 90 minuta, kretale su se od abortusa do Rusije, ali su u središtu pažnje bili napadi na protivničkog predsedničkog kandidata.\nPensov smiren i stabilan stil, kako se navodi, bio je u potpunoj suprotnoti sa Kejnovim vatrenim napadima.\n“Ne mogu da zamislim kako guverner Pens može da brani sebičnog, egocentričnog i sklonog uvredama Donalda Trampa”, rekao je demokratski senator iz Virdžinije Kejn.\n“Senatore, ta uvredljiva kampanja, mislim da je to beznačajno u poređenju sa Hilari Klinton koja je polovinu Trampovih pristalica nazvala šakom jada”, odgovorio je Pens, republikanski senator iz Indijane.\nKejn je oštro kritikovao Trampov pomirljive komentare o ruskom predsedniku Vladimiru Putinu dodavši da Tramp voli diktatore kao što su Vladimir Putin, Kim Džong Un, Moamer Gadafi i Sadam Huesein.\n“Ako ne znate razliku između diktatorstva i liderstva, onda morate da se vratite u peti razred”, rekao je Kejn.\nNa to je Pens odgovorio da će Putin poštovati Trampa zbog njegove snage, “prosto i jednostavno”.\nKako je dodao, mali ruski lider jači je na svetskoj sceni nego ova administracija – “i to je bolna činjenica”.\n“Ovo nije podrška Putinu, već optužba na račun slabog i beskarakternog rukovodstva Hilari Klinton i Baraka Obame”, rekao je republikanski potpredsednički kandidat.\nKada je reč o imigrantima, Kejn je rekao da Klintonova i on veruju u sveobuhvatnu imigracionu reformu, a Tramp u “državu deportacije”.\n“To su besmislice”, uzvratio je Pens dodadvši da će, pošto se osigura granica, ne samo sa zidom, već i po zemlji i vazduhu, fokus biti na deportovanju stranaca kriminalaca.\nIpak obojica su kritikovala podršku Rusije sirijskom režimu i založila se za uspostavljanje humanitarnih bezbednih zona na severu Sirije.\nCNN objavio fotku leta: Evo kako vlada Donald Tramp (foto)\nTramp: Hvala Benonu na pomoći protiv nepoštene Hilari\nObruč se steže: Autor Trampovih memoara predviđa njegovu ostavku


Mikro Kontrol – Beogradski sajam\nMIKRO KONTROL je prvenstveno specijalizovan za industrijsku automatizaciju i upravljačke sisteme. Kompanija nudi i inženjerske usluge za širi opseg elektro radova i u potpunosti je u mogućnosti da finalizuje projekte do 35kV.\nTim Mikro Kontrol je visokokvalifikovan i kompetentan za integraciju sistema zasnovanih na električnoj opremi koja dolaze od vrhunskih svetskih proizvođača kao što su ABB, Omron, Jokogawa, Siemens, Schneider Electric, Rockvell Automation.\nTokom više od 22 godine, Mikro Kontrol je bez prekida uspešno završavao veliki broj inženjerskih projekata u raznim sektorima industrije kao što su, pored ostalih, rudarstvo, metalska industrija, energetika, obnovljivi izvori.\nKompanija nudi klijentima rešenja po sistemu „ključ u ruke“. Ovo podrazumijeva detaljan električni dizajn, montažu MCC-a i kontrolne kabine, aplikativni softver, nadgledanje lokacije, puštanje u rad, kao i potpunu tehničku podršku te obuku i održavanje.


► Milojević: Salcburg je značajan, a ništa više od Čukaričkog\n"Ne govorim ovo iz skromnosti ili kurtoazije, utakmica sa Salcburgom jeste značajna, ali ništa više od ove sa Čukaričkim. Svaka ima poseban ulog. Imamo velike ambicije u prvenstvu, moramo i bićemo samo fokusirani na Čukarički. Stvarno, u ovom trenutku ne razmišljam o Salcburgu", rekao je Milojević na konferenciji za novinare.\n"Čukarički je stabilan i dobar superligaš, ozbiljna ekipa sa uvek velikim ciljevima. Igraju jako dobro od početka prvenstva, što govori i o njegovim ambicijama", dodao je.\n"Čukarički je ekipa koja će uvek biti u mom srcu. Pružila mi je mnogo toga i moje dete je tamo igralo, ali mi smo profesionalci i život ide dalje. Uvek ću da budem neko ko će navijati i za Čukarički do kraja života", rekao je Milojević.\n"Ne očekujem da ima veći problem i veliki sam optimista da će se vrlo brzo priključiti radu. Ostali imaju neke manje udarce, ali to ni ne računam kao neke povrede. Nemanja Milić je u trenažnom procesu i drago mi je što mogu i na njega da računam", rekao je trener Zvezde.\nGovorio je i o Žonatanu Kafuu, za koga je kazao je pokazao poznatu klasu, da je vredan i dobar momak i da se polako integriše, ali da je potrebno vreme da uđe u ritam.


Konferencija o značaju rudarskog sektora od 15. do 18. maja u Olovu i Sarajevu - Privredna štampa\nBritanska kompanija MINECO LTD od 15. do 18. maja u Olovu i Sarajevu organizuje konferenciju i seriju edukativnih radionica u okviru evropskog projekta “IMP@CT“, koji treba da omogući veliki napredak rudarstva. Više od 50 istraživača, naučnika, članova projektnog tima i konsultanata kompanije Mineco, razgovarat će o geologiji, rudarstvu, razvoju tehnologije, te značaju ove grane privrede za ekonomski i društveni razvoj Bosne i Hercegovine i regiona. Konferencija će zvanično biti zatvorena prijemom u ambasadi Velike Britanije u Bosni i Hercegovini, na kojem će, pored učesnika konferencije, prisustvovati i predstavnici vlada i resornih ministarstava iz oba bh. entiteta, kao i predstavnici lokalnih zajednica.\nNajavljujući konferenciju, direktor operacija Mineca Ltd Dominic Roberts je istakao da će učesnici konferencije imati priliku posjetiti njihov rudnik u Olovu, koji će zvanično početi da radi do kraja 2017. godine. “Sretni smo što ćemo na jednom mjestu okupiti sve aktere koji su bitni za naše poslovanje i projekat otvaranja rudnika olova u Olovu. Ovom prilikom, pet radnih grupa će diskutovati o pet aspekata rudarstva, a posebnu pažnju posvetit ćemo utjecaju na lokalnu zajednicu“, naveo je Roberts i dodao da će na ovaj način biti razmotreni svi izazovi koji očekuju kompaniju MINECO u narednom periodu.\nProjekat “IMP@CT“ dobio je iz Programa EU za istraživanje i inovacije “Horizont 2020“ podsticaj od sedam miliona eura kako bi razvio ciljane, tehnološke inovacije u dizajnu rudarske opreme, kao i u planiranju u oblasti rudarstva manjih nalazišta strateški važnih metala poput olova, cinka i antimona. Članovi projektnog tima vjeruju da će na taj način, ne samo smanjiti potrebu za studijama izvodljivosti, već i poboljšati kvalitet izvađenog materijala, infrastrukturu, korištenje zemljišta, potrošnju resursa i upravljanje otpadom.\n“Tradicionalno, rudarstvo kao industrija podržava četiri dodatne osobe na svaku osobu zaposlenu u rudniku. U zajednici poput Olova, direktno zaposlenje za najmanje 150 osoba i dodatnih šest stotina indirektnih mogućnosti za zaposlenje, biće veoma značajno za lokalnu ekonomiju“, naglasio je Dominic Roberts, operativni direktor Mineco Ltd.\nPiše: Marijana OMERČAUŠEVIĆ, sudija Vrhovnog suda Federacije BiH Ugovor o izabranom sudu – arbitraži je ugovor kojim se stranke obvezuju…


Ukoliko pomenuta Uredba ne bude na dnevnom redu prve naredne sjednice Vlade Sindikat odbrane i Vojske Crne Gore će organizovati protestna...\nU SOVCG znamo kako je biti zaboravljen, što nam je, pored potpunog uvjerenja u...\nKao što već sigurno znate, Unija slobodnih sindikata Crne Gore će i ove godine obilježiti Međunarodni praznik rada “1.Maj” tradicionalnom Prvomajskom šetnjom.\nDogađaj će otpočeti okupljanjem na Trgu Republike u Podgorici od 9,30h, odakle će se u organizovanoj koloni, u 10h,\nučesnici uputiti ka Trgu Vektre. Na Trgu Vektre, biće održani govori na temu zaštite na radu, koja će biti predmet jednogodišnje kampanje...\nSOVCG I KUD " ORO"\nSOVCG je iskoristio priliku da, sa KUD "ORO" iz Danilovgrada, gostima prikaže dio kulturne baštine odnosno našeg nacionalnog folklora.\nOtvorena kancelarija SO Mornarice pri SOVCG\nU skladu sa Sporazumom o saradnji SOVCG i Ministarstva odbrane a u cilju stvaranja što povoljnijih uslova za rad i funkcionisanje SOVCG, otvorena je kancelarija Sindikalne organizacije Mornarice VCG koja djeluje u okviru SOVCG. Ovo je prva kancelarija za potrebe naših sindikalnih organizacija i svakako pokazatelj kontinuiteta kvalitetne saradnje SOVCG sa Komandom Mornarice Vojske Crne Gore. Otvaranju kancelarije su pored predstavnika SOVCG i SO Mornarice...\nPredsjednik EUROMIL posjetio kancelariju i razgovarao sa rukovodstvom SOVCG\nPredsjednik EUROMILA posjetio kancelariju i razgovarao sa rukovodstvom SOVCG\nOvom prilikom upoznali smo predsjednika EUROMILa o napretku i rezultatima socijalnog dijaloga SOVCG i MO.\nKrovna evropska organizacija vojnih udruženja i sindikata - EUROMIL, koja okuplja 38 organizacija iz 23 evropske zemlje, je u vremenu od 21.-23.04.2016.godine boravila u Podgorici gdje je održala sjednicu Borda i 113. sjednicu Predsjedništva ove organizacije. Domaćin ove aktivnosti je bio Sindikat odbrane i Vojske Crne Gore (SOVCG), inače punopravan član ove organizacije. Na sjednici Predsjedništva EUROMILa je...\nUmjesto logičnog i zakonitog slijeda događaja i izgradnje...\nRadi se o tenderu...\nInformacija za vojnike\nInformacija za vojnike/vojnikinje po ugovoru\nLjekarski pregled za produženja ugovora (sklapanje novog ugovora) o službi u Vojsci Crne Gore ubuduće će biti besplatan a vršit će se u Domu zdravlja ''Stari aerodrom'' sa kojim Ministarstvo odbrane ima ugovor. Da bi se ovaj prgled obavio potrebna je saglasnost nadležnih o produženju ugovora, dostavljanje spiska Domu zdravlja od strane nadležnih u MO/GŠVCG i povratna informacija o datumu zakazanog sistematskog pregleda


Ciklus filmova "U poseti Servantesu"\nCiklus filmova “U poseti Servantesu”\nM. D.\t 18. aprila 2016. 19:00\nCiklus filmova pod nazivom “U poseti Servantesu” počeće danas u Jugoslovenskoj kinoteci, a nastaviće se u Institutu Servantes projekcijom dokumentaraca, igranih filmova i televizijske serije koji stavljaju akcenat na život Migela de Servantesa, od čije smrti je prošlo 400 godina.\nOvaj filmski program teži da razotkrije neke od misterija koje prate Migela de Servantesa, kao i da prikaže savremenu vizuru kojom je film osvetlio važnost Servantesove biografije, navedeno je u saopštenju Instituta Servantes.\nMigel de Servantes jedan je od pisaca koji su iziskivali najviše proučavanja, kako bi se razotkrilo ko je autor i do koje tačke je prisutan u svom maestralnom delu “Don Kihotu”.\nVeliki je broj istraživanja koja su pokušala da prikažu neprilike koje su pratile pisca, ali i ingenioznost koja krasi njegov rad, koja je prevazišla okvire i samog romana.\nSnima se film o Karićima\nSpektakularan uspeh: Naučnici sačuvali video u DNK bakterije (video)\nNe trošite svoje vreme: Evo kako da prepoznate loš film\nFilm “Planeta majmuna: Rat” premijerno danas u Srbiji\nFilmski ciklus “U poseti Servantesu” teži da skrene pažnju na samog autora i da rasvetli misterije koja ga okružuju, ali i da pokaže važnost koju je savremena kinematografija ukazala piščevoj biografiji. Ciklus počinje filmom “Migel i Vilijam” rediteljke Ines Paris o Servantesu i Šekspiru koji su umrli istog dana, ali su se i zaljubili u istu ženu, koja će pokušati da spoji talenat ova dva pisca kako bi zajedno napisali jedno delo.\nOd 21. aprila do 17. maja u Institutu Servantes biće prikazivana serija “Servantesov život” iz 1981. godine koja obrađuje poslednje dane piščevog života.\nU dokumentarnom filmu “Servantes i legenda o Don Kihotu” (2004), koji je na programu 22. aprila, grupa stručnjaka, među kojima su i nobelovci Ginter Gras, Žoze Saramago, Mario Vargas Ljosa i spisateljica sa Majorke Karme Rijera, renomirani naučnici, jedan psihoanalitičar i bivši premijer Španije Felipe Gonsales, objašnjavaju veliki značaj koji roman “Don Kihot” još uvek poseduje.\nZa 6. maj najavljena je projekcija filma “Servantesove kokoške” (1983), koji se bazira na istoimenoj priči Ramona Sendera i bavi se likom Servantesove supruge, donje Kataline, kao i transformacijom kroz koju ona prolazi, na zaprepašćenje svog supruga.\nFilm “Don Kihotove ludosti” (2006) publika će moći da pogleda 13. maja. Reč je o igrano-dokumentarnom ostvarenju o sličnostima i razlikama između Servantesovog romana i njegovog života.\nFilm “Borg i Mekinro” od 28. septembra u našim bioskopima\n“Najgori film veka”: Kako je novi film Dženifer Lorens postao…\nZavršni obračun: Džejmi Li Kertis ponovo u nastavku “Noć veštica”\nŽele da se zaštite: Kraj “Igre prestola” imaće više verzija\nPreminula jedna od najvećih zvezda “Sopranovih” (video)\nFilmski festival u Veneciji: Samo jedan zvižduk na Lidu\nNakon 33 godine, prikazaće se nikad viđena epizoda “Mućki” (video)\nVenecija: “Zlatni lav” Del Torovom filmu “Oblik vode”\nFilm “Borg i Mekinro” od 28. septembra u našim…\n“Najgori film veka”: Kako je novi film Dženifer…\nZavršni obračun: Džejmi Li Kertis ponovo u nastavku…\nŽele da se zaštite: Kraj “Igre prestola” imaće…\nPreminula jedna od najvećih zvezda “Sopranovih”…\n“Najgori film veka”: Kako je novi film Dženifer Lorens…


Početak/Društvo/Rekordna potrošnja, ali Niš neće ostati bez vode\nPotrebe građana za vodom kada su velike vrućine je veća, pa je tako u Nišu juče zabeležena najveća potrošnja ovog leta, koja je premašila 1300 litara u sekundi. Trenutna potrošnja vode se ovih dana upravo i kreće između 1200 i 1300 litara, upozoravaju u JKP „Naissus“, ali ističu da razloga za brigu nema, Niš neće ostati bez vode.\nProsečna potrošnja vode za ovo doba godine iznosi od 1.100 do 1.200 litara u sekundi maksimalno. Uprkos zabeleženoj povećanoj potrošnji, vode u Nišu ima dovoljno, izvorišta su stabilna i građani ne moraju da brinu, ističu.\nRazlog za povećanu potrošnju je činjenica da građani vodom za piće navodnjavaju poljoprivredne površine, zalivaju travnjake, polivaju i hlade pločnike, terase, dvorišta, pune bazene. Nema naselja koje prednjači u ovim navikama, potrošnja je podjednaka u svim delovima grada, kažu Niškim Vestima. Ipak najviše se troši u terminu od 18 do 22 časa. Kako saznajemo ima i nesavesnih potrošača, koji su se na mrežu priključili na divlje, tako da i to dodatno opterećuje sistem i utiče na potrošnju.\n„Kada padnu temperature, ili kada padne kiša odmah se oseti, potrošnja padne na 1100 litara. U situaciji ovako neracionalne potrošnje vode dolazi do smanjenog pritiska prekida u snabdevanju na rubnim delovima grada. Sva izvorišta su stabilna, vode ima dovoljno ali sistem nije projektovan da u trenutku ekstremne potrošnje zadovolji potrebe kod svih korisnika, posebno onih u višim delovima grada“, napominju u niškom vodovodnom preduzeću.\nOni još jednom apeluju našim sugrađanima da racionalno koriste vodu kako bi JKP “Naissus“ svim korisnicima garantovalo uredno vodosnabdevanje. Takođe apeluju da čuvaju i javne česme i napominju da je Niš jedan od retkih gradova u Evropi koji ima toliki broj česama za javnu upotrebu.\n„Sve javne česme su u funkiciji i voda je ispravna za piće. Međutim pre neki dan smo imali situaciju kada su vandali uništili česmu na Keju kod hotela „My place“ i trenutno samo ona ne radi. Često imamo situacije da kradu ili kidaju slavine, ali ovog puta su otišli dalje, pa su odvalili kamen. Česma je demolirana i potrebno je vreme da se ponovo stavi u funkciju.“\nKvalitet vode se redovno kontroliše, tako da Nišlije zaista imaju privilegiju da piju jednu od najkvalitetnijih voda.To je uslovljeno, pre svega, prirodnim karakteristikama i izvorištima koji se ovde nalaze. Nešto lošiji kvalitet je u centralnom i zap adnom delu Srbije, a daleko najnekvalitetnija voda je u Vojvodini\nJKP Naissus potrošnja vode voda zalivanje bašti\n29. jula 2021. u 22:00\nУхххх, сад ми је лакше- што ће неко радити посао за који је плаћен на државним јаслама (да би грађанство живело у 21. а не у 19 веку).


Građevinska komora Srbije zatražiće izmene Zakona o javnim nabavkama - Gradjevinarstvo.rs\n05.06.2020. | Beta\nGrađevinska komora Srbije zatražiće izmene Zakona o javnim nabavkama da bi procedura izbora najbolje ponude bila transparentnija i obezbedila ravnopravne uslove za sve firme, rekao je juče (04.06.2020) potpredsednik te komore Goran Rodić. On je dodao da uslovi na javnim nabavkama moraju biti takvi da firme "iz utakmice", ako imaju potrebne reference, ne isključuje visina prometa i slični ograničavajući faktori.\n- U nedavnim raspravama na nekoliko okruglih stolova u kojima su učestvovale sve domaće i inostrane firme koje posluju u Srbiji i zemljama Zapadnog Balkana, dogovoreno je da se formira nekoliko komisija koje će predložiti izmene Zakona o javnim nabavkama - rekao je Rodić za Betu. Dodao je da se na tim okruglim stolovima ragovaralo i o načinima povezivanja građevinskih kompanija za realizaciju predstojećih velikih projekta u zemljama Zapadnog Balkana.\nPrema rečima Rodića među projektima koji će se realizovati u regionu u narednih desetak godina, a koji su vredni na desetine milijardi evra, su putna i železnička infrastruktura, hidro i termoelektrane, a u Srbiji kombinovani (intermodalni) centar za teretni saobraćaj u Beogradu, integralno uređenje Moravskog sliva i drugih reka, čišćenje Dunava i mnogi projekti iz oblasti ekologije.\n- Zakon o javnim nabavkama se često ne primenjuje transparentno, a nekad se uopšte ne primenjuje, već se donese leks specijalis ili država dogovara posao i tada ima najviše korupcije - rekao je Rodić.\nIstakao je da i u slučaju da država ugovori posao sa kineskim firmama treba da se omogući pristup domaćim, ali ne da zarada kineskih firmi bude i do 50%, a da najveći deo posla obave domaći podizvođači.\nRodić je rekao da, prilikom javnih nabavki, primat ne treba da bude najniža cena, već da se vrednuje i kvalitet radova i rok.\nOcenio je da se konačni projekti mogu raditi tek posle validnih ispitivanja i da cena nabavke ne bi trebalo da varira više od plus-minus 10% a da količina materijala ne sme da varira više od plus-minus 3% od ugovorene količine.\n- Iskustvo je pokazalo da pripremni radovi pred realizaciju projekta znače "pola posla" i da se timskim radom posao može najkvalitetnije obaviti, kao na primer da nadležna ministarstva na vreme obave eksproprijaciju zemljišta, kada je to potrebno - rekao je Rodić.\nGrađevinske firme, kako je rekao, moraće da se uključe i u školovanje kadrova jer školstvo ne prati potrebe te privredne grane, pa u Srbiji, a i u Evropi nedostaje "zanatska elita".\n- Građevinski esnaf mora pokušati da ubrzano obučava kadrove jer uskoro u Srbiji neće imati ko da održava 4.000 mostova, kilometre putne i železničke infrastrukture, energetske i druge objekte - rekao je Rodić.\nIstakao je da je veliki problem u građevinarstvu što država ne izmiruje finansijske obaveze na vreme, što se firmama koje održavaju putnu mrežu duguje više od dve milijarde dinara i što se ne vraćaju porezi u propisanom roku.


U rukometnom derbiju južne pruge nerešeno - JUGPRESS\nOd tog trenutka domaća ekipa kreće na sve ili ništa i, kao što su i najavili, daju sve od sebe ne bi li izvukli povoljniji rezultat. Prednost gostiju se umanjuje i već u 48. minutu „Dubočica 54“ je na samo gol zaostatka (22:23).\nUzvraćaju gosti i povećavaju na 22:25, ali golovima Matovića i Atanaskovića Leskovčani poravnavaju na 25:25. Ispostavilo se na kraju da je rezultat u 57. minutu (26:26) ostao do kraja i svaka ekip aje osvojila po bod iz ovog duela.\nZa ekipu „Dubočice 54“ su igrali: Gašić (6 odbrana), Cvetković, Simić 5, Nikolić 1, Radulović, Marinković, P. Pavlović, A. Pavlović 3, Mađar, Mitrović, Zlatanović (7 odbrana), Matović 2, Atanasković 6, Erić 3, Vojvodić 4, Radović 2.\nNakon 8. kola „Bubočica 54“ ima 6 bodova i nalazi se na petom mestu. U 9. kolu Leskovčani putuju u Kostolac, gde će igrati protiv „Rudara“.


BiH: Državne granice ostaće zatvorene za građane EU do kraja juna\nBy Mladen Dragojlovic / Објављено на: June 11, 2020\nPredsedavajući Saveta ministara Bosne i Hercegovine Zoran Tegeltija (SNSD) kazao je danas da nije realno očekivati da će BiH otvoriti granice prema državama Evropske unije pre kraja juna, uz mogućnost uvođenja restrikcija za neke zemlje ili regione.\nIpak država će, kaže, pratiti epidemiološku situaciju jer se upravljanje granicom pokazalo kao važna mera za kontrolu pandemije koronavirusa, a tokom otvaranja granice vodilo se računa o zdravstvenim radnicima i oporavku privrede te su praćene odluke zemalja susedstva i EU.\nPodsetio je da je prvobitno granica otvorena za ulazak poslovnih ljudi uz ograničenja, osobama s dvojnim državljanstvom i građanima susednih zemalja kako se ne bi narušila epidemiološka situacija te je najavio da će se i dalje pratiti šta čini i radi EU.\nDelegat Klub Bošnjaka u Domu naroda Parlamentarne skupštine Bosne i Hercegovine Denis Bećirović (SDP) zatražio je danas na sednici tog doma odgovor od predsedavajućeg Tegeltije kada nadležni državni organi planiraju otvoriti državnu granicu za građane EU poreklom iz BiH.\n“Potrebno je što pre to reši i reguliše. U pojedinim državama EU žive brojni građana koji su iz BiH i koji žele posetiti domovinu tokom leta te je potrebno poslati im jasnu poruku kada mogu doći u BiH, ali to nije jasno iz odgovora predsedavajućeg,” poručio je Bećirović.\nPonovio je da nije zadovoljan radom Saveta ministara BiH tokom pandemije koja je pogodila brojne zemlje sveta uključujući i BiH


Dnevnik online - Rusija stekla imidž nepouzdanog partnera\nRusija stekla imidž nepouzdanog partnera\nEVROPA NA PRAGU NOVE „INDUSTRIJSKE REVOLUCIJE”\nPrve analize novogodišnjeg “kratskog spoja” u snabdevanju Evropske unije energijom iz Rusije pokazuju da su kupci naučili lekciju i sada traže načine da se što pre oslobode zavisnosti od ruskog gasa i nafte. Ruske kompanije će morati dosta da se potrude da budu prihvaćene na zapadu kao ozbiljni poslovni partneri. O tome će, kako se očekuje, ovih dana ponovo razgovarati nemački kancelar Angela Merkel i ruski predsednik Vladimir Putin.\nProteklih deset dana Evropska komisija i drugi forumi EU reagovali su timski i kao odgovor na ponašanje Belorusije usvojili novu koncepcije energetske bezbednosti na duži rok. Ona se zasniva na štednji, racionalnosti, napuštanju prljave tehnologije i razvoju alternativnih energetskih izvora.\nKao zajednički zadatak svih članica EU dogovoreno je da se do 2020. godine smanji stepen zagađenja za 30 odsto. U isto vreme trebalo bi korišćenjem snage vetra obezbediti jednu petinu neophodne energije, a proizvodnjom biogoriva podmiriti deseti deo karburanata za automobile. Ukoliko se ova strategija ostvari, primećuju privredni komentatori, to bi bilo ravno početku nove industrijske revolucije.\nStvarni ili inscenirani spor Rusije i Belorusije više nije bitan. Logika poslovnog duha pretpostavlja da nerešena bilateralna pitanja ne mogu da ugroze interese trećih zemalja. To se početkom januara desilo i drugi put. Prvi put je prošle godine Rusija obustavila isporuke gasa Ukrajini, a time i zemljama EU, a ovoga puta se Belorusija pobunila zbog novih cena ruskog gasa.\nPosmatrano sa strane, spor Minska i Kremlja i nije isključivo ekonomske prirode. Beloruski predsednik Lukašenko, kome se sužava politički manevarski prostor, pokušava da vrši pritisak na Putina da što pre formiraju savez dveju država i da se u Moskvi otvori eventualno slobodno rukovodeće mesto i za njega. Putin ga je za sada “podmitio” odobravanjem Belorusiji finansijske pomoći od oko 5,8 milijardi dolara, što čini 41 odsto budžeta Belorusije za ovu godinu.\nRusija se ipak, našla u nelagodnoj ulozi. Sve su prognoze da će Lukašenko i dalje uslovljavati saradnju, svestan da je Belorusija potrebna Rusiji , prvenstveno iz geopolitičkih razloga: predstavlja tampon zonu između NATO i Rusije, toleriše ruske vojne baze na svojoj teritoriji i u isto vreme predstavlja tržište za ruske proizvođače. “Evropa je promenila mišljenje o Rusiji i prelazi na stranu Belorusije. U takvoj situaciji prihvatićemo svaku saradnju s Evropom u ime energetske sigurnosti”, izjavio je Aleksandar Lukašenko ruskoj štampi u jeku krize.\nŠef odseka Instituta za evropsku sigurnost Ruske akademije nauka Dimitri Danilov izjavio je prošle nedelje za RIA Novosti da zvanična Moskva mnogo očekuje od Nemačke kao predsedvajućeg EU i kasnije G-8. Međutim, tvrdi on, prekid energije prvih dana nove godine, poljuljao je poverenje zemalja EU u ruska obećanja. Predsednik Evropskog parlamenta Josep Borel je verovatno više od svih evropskih lidera doživeo ličnu satisfakciju prekidom snabdevanja prvih dana januara.\nOn je 20. oktobra na Samitu Rusija – EU upozorio prisutne da se može desiti da ruski partneri ponovo iznevere kupce u EU. Sedeći s desne strane Putinu na tom skupu, on se nije ustručavao da otvoreno govori o korupciji i kršenju demokratije u Rusiji. Revoltiran, ruski predsednik je oštro uzvratio : “ne prihvatam lekcije o demokratiji ni od koga, posebno ne od Španije, koja u tom pogledu nema šta da kaže, zato što ima mnogo gradonačelnika po zatvorima zbog korupcije”. Strepnje Borela su se, međutim, obistinile i , prema pisanju ruskog lista “Komersant”, ruska kompanija “Gazprom” odlučila je da izdvoji dodatnih 11 miliona dolara za popravljanje svog imidža u zemljama EU i SAD.\nKomentator Dimitrij Danilov konstatuje da Nemačka i Rusija objektivno imaju obostrani interes za što bolju kooperaciju .To se, kaže on, danas vidi jasnije nego u vreme kancelara Gerharda Šredera. Tada su mnogi mislili, smatra Danilov, da se dobra saradnja zasnovala na ličnom prijteljstvu. Bilo je možda i toga, ali Rusija i Nemačka stvarno imaju solidnu osnovu za jačanje uzajamnih privrednih veza.\nPosle krize snabdevanja zbog Belorusije, pregovori o strateškom partnerstvu i takozvanoj energetskoj mapi , koja podrazumeva otvaranje ruskih izvora za strane investitore, vodiće se puno opreznije. Nemačka će morati da vodi računa i o negativnim komentarima na račun Rusije unutar EU koji su postojali i ranije i koji su sada oštriji i argumentovaniji, smatra Danilov.\nOn ukazuje i na težnje unutar evropske integracije da se zemlje članice oslobode zavisnosti od ruske nafte i gasa. Ulaskom Rumunije i Bugarske u EU, Evropa je došla do Crnog mora i tako dobila kraći put do kaspijske nafte mimo Rusije.Sve se to mora imati u vidu, naglašava Dimitrij Danilov u intervju RIA Novosti.\nSličnog je mišljenja i direktor Departmana strateških analiza Igor Nikolajev.\nOn je agenciji RIA “Novosti” izjavio da je svima jasno da privredni rast Rusije zavisi od spoljnih činilaca, u prvom redu od svetskih cena energije. Nikolajev primećuje da među ministrima ima i onih koji smatraju da zavisnost ruske privrede od izvoza energije opada. To može da otupi osećaj za nastavak reformi. Po njegovim rečima, prognoza privrednog rasta Rusije za 2007. godinu zasniva se na ceni od 61 dolar po barelu nafte. To može biti preoptimistička projekcija, s obzirom na to da su cene nafte ovih dana znatno niže, zaključuje ruski ekspert Nikolajev.\nPoslato 20.01.2007 od dnevnik1\n"Rusija stekla imidž nepouzdanog partnera" | Prijava/Registracija | 0 komentara\nGenerisanje strane: 0.428 sek.


KARAĐORĐEV auto-put koštaće oko DVE MILIJARDE evra\nBudući “Šumadijski koridor”, auto-put već nazvan “Vožd Karađorđe”, biće dugačak između 220 i 270 kilometara, koštaće od 1,7 milijardi do više od dve milijarde evra, u zavisnosti od profila i priključaka na ostale koridore, izjavila je resorna ministarka Zorana Mihajlović.\nNovi auto-put imaće, kako je saopštio njen kabinet, dva kraka, “u obliku slova ipsilon” i povezaće okruge i opštine u kojima živi milion ljudi.\n“S jedne strane put će ići trasom Mladenovac-Orašac-Aranđelovac, sa druge Lazarevac-Aranđelovac gde će se te trase spojiti, a odatle će ići dalje ka Rači, Topoli, Svilajncu, Despotovcu i Boru”, rekla je Mihajlović.\n“Dužina koridora je između 220 kilometara, i ako želimo da taj koridor spojimo s Koridorom 10 kod Malog Požarevca i s Koridorom 11 na autoput ‘Miloš Veliki’ (otvoren u nedelju), onda će taj autoput biti dugačak oko 270 kilometara”, rekla je Mihajlović.\nPrecizna procena vrednosti investicije, prema njenim rečima, još ne može da se saopšti, ali “ako se ide više na brzu saobraćajnicu, i ako nema priključaka na autoputeve, taj iznos bi mogao da ide od 1,7 milijardi evra do dve milijarde evra, odnosno 2,3 milijarde ako bude u potpunosti rađen kao auto-put”.\nMinistarka građevinarstva, saobraćaja i infrastrukture je istakla da će za nekoliko meseci biti zavšen “precizniji okvir” za trasu budućeg puta koji će, kako je rekla, graditi u okviru “novog investicionog ciklusa”.\n“Nisam sve prodao Pepsicu, Bambi sam prodao Coca-coli” FOTO\nArheolozi u srcu Šumadije otkrili srednjevekovnu crkvu, veću od Gračanice


Drina protiv Borca, tradicije i problema – Zvornik Danas\nNaslovna/SPORT/Drina protiv Borca, tradicije i problema\nRedakcija Send an email 28. августа 2015\n1 120 1 minut čitanja\nU 6. kolu Premijer lige BiH Drina će u Zvorniku dočekati Borac iz Banja Luke. I pored silnih problema koji su ovih dana kulminirali, Zvorničani najavljuju veliku borbu i prekid neslavne tradicije protiv Banjalučana.\nTrener Vladica Petrović uoči subotnje utakmice ističe da sve osim pobjede klub vodi u još veće probleme pred nastavak prvenstva.\n„Pobjeda bi nam značila mnogo pred pauzu koja slijedi, da se spremimo još bolje i dočekamo nastavak prvenstva u dobroj atmosferi. U goste nam dolazi ekipa protiv koje tradicionalno Drina slabije igra ali pokušaćemo da tu tradiciju srušimo u ovoj utakmici. Mislim da imamo ekipu koja može da pobjedi Borac, iako imamo problema sa crvenim kartonima i Jakšićem, koji je rovit. Probaćemo da napravimo dobar rezultat i da ovu pauzu iskoristimo što najbolje možemo“, rekao je Petrović.\nZbog crvenih kartona u prethodnim mečevima, po dvije utakmice pauziraće Aleksandar i Dragomir Nikolić a kao što je Petrović rekao, pod znakom pitanja je i nastup napadača Marka Jakšića.\n„Jakšić se juče, poslije tri dana terapija uključio u lagan trening, danas je imao cijeli dan za pripremanje tako da mislim da ćemo moći računati na njega u subotu“, istakao je Petrović.\nOvo će biti prva ovosezonska utakmica na kojoj će biti naplaćivane karte pa će tako ulaz na zapadnoj tribini koštati 3 KM dok će ulaz na istočnoj tribini biti 5 KM. Kao što je već ranije poznato, utakmica će direktno biti prenošena na „BHT 1“.\nVikend u Zvorniku u znaku basketa\n29. августа 2015 у 14:53\nCuj ulaznica 5 KM…Pa vi treba ljudima da platite sto vas gledaju!!!Kako vas samo nije sramota…


Tanjug 25. septembra 2021. 23:31\nMADRID – Pet mediteranskih zemalja okupljenih u grupi Med pet – Španija, Italija, Grčka, Kipar i Malta – usuglasilo se danas oko zahteva Evropskoj uniji za pođednakom podelom migranata i pojačanim finansiranjem njihovog primanja kako ne bi podnosile najveći teret među 27 zemalja evropskog bloka.\nMinistri unutrašnjih poslova i migracija iz tih pet zemalja okupili su se na sastanku u Malagi kako bi ojačali zajedničku poziciju uoči pregovora o budućem Evropskom paktu za migracije i azil, prenela je Hina.\nSastanak se završio usvajanjem zajedničke deklaracije u kojoj je navedeno da tih pet članica sa najizloženijim granicama EU smatra da borba protiv ilegalnih migracija treba da ima kao osnovu i prioritet sprečavanje dolazaka u korenu čime bi se zaustavila rastuća tendencija migracijskih talasa.\nEU ne može sebi da priušti čekanje, da talasi migranata stignu na njene spoljne granice, navela je grupa Med pet zatraživši jačanje kapaciteta u zemljama iz kojih dolaze migranti i u onima preko kojih putuju do EU.\nOva grupa je, takođe, zatražila i podizanje prihvatnih centara u tim spljnim područjima i okolnim zemljama.\nDa bi prevencija dolazaka bila efikasna, migraciona politika EU treba da računa na adekvatno finansiranje i na podelu odgovornosti u EU, piše u dokumentu.\nMinistri okupljeni u Malagi su se usuglasili da će nastaviti da insistiraju na tome da budući Pakt o migracijama i azilu uspostavi jednaku i istinsku podelu odgovornosti među svim članicama EU u području migracija.\nOdgovornost se mora podeliti na jednak način, izbegavajući da dodatni teret padne na zemlje koje već pate od preteranog pritiska migranata, a koje obavljaju zadatak zaštite spoljnih granica EU, navedeno je u deklaraciji.


SAJAM NAMEŠTAJA – VEĆA CENA, VEĆI POPUST – Smanji troškove\nProduktivna i dobra saradnja može se videti na štandu naše kompanije Atlas, koja već neko vreme ukršta ideje s italijanskim brendom Pensarecasa, a to je rezultiralo modernim dizajnom nameštaja i kompletnom ponudom za opremanje stana. Sajamski popust je organizovan kao 10% + 10% na redovne maloprodajne cene, a na štandu smo se informisali da oni koji ne stižu da posete Sajam nameštaja mogu očekivati do 40% popusta na nekoliko najprodavanijih garnitura, kao i promocije novih modela u novootvorenom salonu u Beogradu. Na Sajmu su zajedno predstavili akciju opremanja celog stana u italijanskom stilu za 5.999 €, što podrazumeva: kuhinju (sa slavinom i sudoperom), dnevni boravak i spavaću sobu (garderober, komoda, dva noćna ormarića i ogledalo) s potpisom Pensarecasa, ugradnu tehniku za kuhinju (mašina za pranje sudova, frižider, rerna i ploča) kompanije Bosh i, na kraju, trpezariju s četiri stolice, dvosed, fotelju, klub-sto i bračni krevet bez dušeka iz kolekcije kompanije Atlas.\nIndustrijski nameštaj i kvalitetnu upotrebu drveta pokazala je kompanija Hard Stuff. Radi se, pre svega, o pojedinačnim i neobičnim komadima nameštaja napravljenim od drveta i metala. Njihova upotreba u svakodnevnom opremanju doma zavisi od dubine džepa i već postojećeg dizajna, ali ukoliko su ovi komadi ono što vi možete uklopiti u svoj poslovni ili stambeni prostor, donosimo vam dobre vesti. Sajamski popust je 35% na sve proizvode, a iako se popust ne zadržava nakon sajma, u njihovom prodajnom prostoru možete dobiti 10% na gotovinsko plaćanje.\nLepu upotrebu drveta u modernom dizajnu nameštaja koji se radi po narudžbi pokazala je radionica Novaković iz Petrovaradina. Do kraja sajma možete iskoristiti 20% popusta na njihove proizvode, a ukoliko ste kreativni i već imate neku neobičnu ideju, možete im je predložiti i na kraju imati komad nameštaja iz svoje mašte.\nZa kraj izveštavanja sa Sajma nameštaja podelili bismo s vama vest koja je i nas posebno obradovala. Kompanija Ikea se predstavila velikom i interesantnom ponudom na ovogodišnjem sajmu, čime su najavili svoj dolazak u Srbiju. Zvanično, kako je planirano, rok otvaranja Ikea robne kuće je jesen 2016. godine, ali s obzirom na to da se po navici mnoge stvari na našim prostorima odlažu, obavestićemo vas na vreme o svim novinama u vezi s ovim.


Otvorene sve opcije oko Vijeća ministara BiH: Kriza vlasti može dovesti do sukoba?! – Hrvatska riječ\n13.06.2011 hrijec1 Izdvojeno 0\nPredsjednik Socijaldemokratske partije BiH Zlatko Lagumdžija istaknuo je danas u Sarajevu da postoji nekoliko mogućnosti da bude formirano Vijeće ministara BiH.\nNakon panela o temi “Izgledi za novu izvršnu vlast u BiH i uloga međunarodne zajednice” u okviru konferencije o zapadnom Balkanu pod nazivom “Progres, stagnacija ili regresija?”, Lagumdžija je ponovio da je prva mogućnost da postojeće entitetske većine konstituiraju Vijeće ministara BiH, a druga da bude napravljena velika koalicija ukoliko postoji spremnost da se krene u ustavne reforme.\nSve veće frustracije\nOn je na konferenciji za novinare rekao da bi treća i četvrta opcija, koje bi značile i neku vrstu neizvjesnosti, podrazumijevale da vladajuća koalicija u jednom entitetu napravi većinu na nivou BiH s oporbom u drugom entitetu.\n“Postoji i šesta mogućnost, kao teorijska, a to je sukob koji proizlazi iz frustracija koje su sve veće. Ne vjerujem da je to ostvarivo jer bi to značilo narušavanje Daytonskog sporazuma, a svako tko naruši ovaj sporazum završio bi u Haaškom sudu. Mislim da postoji puno jedinstvo međunarodne zajednice da do takvog scenarija ne dođe”, istakao je Lagumdžija i dodao da je SDP BiH spreman za bilo koju od ovih varijanti.\nOn je naglasio da su stranke “platforme” u četvrtak, glasovanjem u Domu naroda Parlamentarne skupštine BiH za Dragana Čovića kao predstavnika Hrvata u Kolegiju doma, učinile jednostranu gestu dobre volje što bi trebalo da otvori prostor za neke dalje pregovore.\n“U četvrtak smo glasovali u skladu s onim što je bila ponuda međunarodne zajednice 16. ožujka, a to je, kada je u pitanju nivo BiH, da dva čelnika domova u Parlamentarnoj skupštini BiH iz hrvatskog naroda budu iz grupacije HDZ-ova, te dva od tri ministra u Vijeću ministara BiH, uključujući i predsjedajućeg. Mi smo i dalje spremni za ponudu od 16. ožujka koja je odbijena”, poručio je Lagumdžija.\nOn je ponovio da SDP podržava kandidata “platforme” za predsjedajućeg Vijeća ministara BiH Slavu Kukića i da vjeruje da će se članovi Predsjedništva BiH iz “platforme” opredijeliti za tog mandatara ukoliko ne bude postignut drugačiji dogovor.\nRaguž: Izlaz je u postizanju konsenzusa\nPotpredsjednik Hrvatske demokratske zajednice 1990 Martin Raguž smatra da je oko izbora predsjedajućeg Vijeća ministara BiH potreban konsenzus, jer svaki drugi pristup neće proizvesti ono što se želi – efikasno Vijeće ministara BiH.\nOn smatra da se nisu stekli uvjeti za izbor predsjedavajućeg Vijeća ministara BiH i da samo ocjenjivanje od članova Predsjedništva BiH neće dati rezultate.\n“Volio bih da Predsjedništvo BiH uvaži činjenicu da je BiH zemlja tri konstitutivna naroda i građana i da se za sto dovedu najjači igrači”, smatra Raguž.\n“Da je to pitanje ustupaka jednog ili dva ministarstva već ranije bi formirali Vijeće ministara BiH. Vijeće ministara BiH mora biti sastavljeno kao šira koalicija koja će dovesti za sto jake igrače da mogu da riješe aktualna pitanja. Sve drugo je pogrešan pristup. Dominiraju uskostranačke pozicije i BiH je njihov talac”, istakao je Raguž.\nMeđunarodni predstavnik u BiH Valentin Inzko smatra da bi se Predsjedništvo trebalo snažnije angažirati po ovom pitanju.\n“Danas je godišnjica neformiranja belgijske vlade. Ne želim da to BiH doživi”, naglasio je Inzko.


Otvaranje novog digitalnog bioskopa „Vilin grad“ u Nišu Prolog\n„Vilin grad“, zajednički projekat glumca Lazara Ristovskog i Igora Stankovića, ispred kompanija „MCF MegaCom Film“ i „Cineplexx Srbija“, svečano se otvara 18. aprila.\nNa mestu nekadašnjeg bioskopa „Vilin grad“ u Nišu, nakon više od 5 godina, 18. aprila otvoriće se novi istoimeni bioskop, opremljen najsavremenijom digitalnom tehnologijom. Novi bioskop „Vilin grad“ nastao je kao zajednički projekat poznatog glumca Lazara Ristovskog i Igora Stankovića, ispred filmske distributerske kuće „MCF MegaCom Film“ i bioskopskog lanca „Cineplexx Srbija“.\nNa svečanom otvaranju, kome će prisustvovati osnivači i zvanice, premijerno će biti prikazan film „Titanik“, koji se ove godine, na stogodišnjicu tragedije, pojavio u novom izdanju, konvertovan u 3D. Goste će na ulazu dočekati gudački kvartet, koji će izvoditi numere iz „Titanika“. Pre filma nastupiće i grupa „Konstantin“, finalisti poznatog takmičenja „Ja imam talenat“, nakon čega će se Ristovski obratiti publici.\nNovi bioskop će imati 2 sale i moći će da primi 230 posetilaca. Sale će imati srebrne ekrane i Real D sistem za 3D projekcije, koji je zahvaljujući kvalitetu slike koji pruža i udobnosti 3D naočara, najrasprostranjeniji sistem za 3D projekcije u svetu. Real D naočare izgledaju kao naočare za sunce - lagane su, prijatne i deci, mogu se nositi i preko naočara za vid, a recikliraju se nakon upotrebe. Bioskop će imati i profesionalno Dolby ozvučenje koje obezbeđuje visok kvalitet zvuka.\nNakon svečanog otvaranja, bioskop „Vilin grad“ će početi sa redovnim radom 19. aprila, a posetiocima i posetiteljkama će ponuditi najnovija filmska ostvarenja. Više informacija o bioskopu uskoro će se naći na sajtu: www.cineplexx.rs/vilingrad.\nMartin Scorsese: Stranice poput Netflixa su obezvredile kinematografiju


Ilustrativna fotografija: Lokalni izbori na Kosovu održavaju se 15. novembra\nAktivisti Helsinškog odbora u Srbiji borave na Kosovu kako bi srpskoj zajednici preneli važnost izlaska na lokalne izbore. Ova poseta dolazi posle apela koji je potpisalo 96 intelektualaca, kojim se pozivaju kosovski Srbi da izađu na predstojeće lokalne izbore na Kosovu, u nedelju, 15. novembra.\nSastancima i susretima sa meštanima i lokalnim srpskim liderima aktivisti Helsinškog odbora počeli su kampanju ohrabrivanja Srba da izađu na lokalne izbore 15. novembra.\nPosle brojnih poziva zvaničnog Beograda da Srbi ne treba da izađu na kosovske izbore, 96 intelektualaca iz Srbije je uputilo Apel srpskoj zajednici da pokažu odgovornost za sopstvenu budućnost i izađu na izbore.\nOvi stavovi su danas predstavljeni u Gračanici na skupu aktivista iz Srbije sa lokalnim meštanima i političarima. Sonja Biserko, predsednica Helsinškog odbora za ljudska prava u Srbiji.\n“Decentralizacija i učešće na lokalnim izborima su jedan vid demokratizacije i možda najbolji način da se ljudi privuku i učestvuju na tim izborima zato što se kroz te izbore i učešć na njima rešavaju najkonkretniji životni, egzistencijalni problemi,” kazala je Biserko.\nBivši gradonačelnik Knina iz ’94. i ’95. godine Drago Kovačević, istakao je da iskustvo Srba iz Hrvatske treba da posluži kao primer kosovskim Srbima i da ne dozvole da svoj život prepuste Beogradu, već da budu deo političkog života na Kosovu.\n“Izbori su uvek najbolji način da se izaberu politički predstavnici. Ja znam da vas mnogi obeshrabuju da nije lako doneti tu odluku, jer se tu mešaju i krupna velika politička pitanja na koja vi ne možete uticati, a sve posledice ćete i u najvećem delu snositi vi, znači to se tiče vašeg života,” kaže Kovačević.\nAktivisti Helsinškog odbora će od danas do subote imati brojne sastanke, okrugle stolove i kontakte sa ljudima na terenu kako bi objasnili potrebu za što masovnijim izlaskom Srba na lokalne izbore.\nZVANIČNI BEOGRAD JEDNOGLASAN\nVlasti u Beogradu, koje se protive učešću Srba, optužuju intelektualce koji su potpisali apel, za izazivanje podela i sukoba, i produbljivanje jaza između stanovništva na Kosovu i vlasti u Beogradu.\nU apelu, koji potpisuju brojni poznati profesori fakulteta, režiseri, književnici, novinari i predstavnici nevladinog sektora, navodi se da samo aktivnim učestvovanjem u političkom životu Kosova srpska zajednica može da rešava najznačajnije svakodnevne probleme, da pokaže svest o složenosti sopstvenog položaja, ali i položaja Srbije.\nBorka Pavićević, direktorka Centra za kulturnu dekontaminaciju kaže da je, za razliku od mnogih u Beogradu, lično iskustvo navelo da potpiše apel.\n"Prošle godine sam sa grupom ljudi bila u enklavama. Na osnovu tog iskustva, zaista mislim da ljudi treba da učestvuju, uređuju svoj sopstveni život i svoje zajednice u odnosu na okolnosti u kojima žive,“ rekla je Pavičević.\nZvanični Beograd jednoglasan je suprotnom pozivu Srbima. S obzirom na to da je reč o prvim izborima od kada je Kosovo proglasilo nezavisnost, i koje po prvi put organizuje Priština, srpsko učešće bi, prema rečima državnog sekretara u Ministarstvu za Kosovo Olivera Ivanovića, imalo višestruko negativne konsekvence.\n"Svako iole masovnije pojavljivanje Srba na biračkim mestima u ovakvoj situaciji bi stvorilo privid legitimiteta ljudi koji se ligitimišu kroz ove izbore da donose i važnije odluke nego što je lokalna samouprava. Time bi pozicija Srbije bila apsolutno narušena u borbi za očuvanje Kosova i Metohije u sastavu Srbije. Druga posledica je da bi to izazvalo podelu, polarizaciju među Srbima jer Srbija neće odustati od svojih lokalnih samouprava. I konačno, dugoročno će to voditi produbljavanju jaza između Srba na Kosovu i Metohiji i naše vlasti, kojoj jedino možemo verovati, a to je ova vlast ovde," rekao je Ivanović.\nIpak, deo Srba sa Kosova ne veruje Beogradu. Za učešće na lokalnim izborima predata je 21 srpska lista, a pojedini lideri sa Kosova poručuju da su upravo ovi raskrsnica za srpsko stanovništvo.\n“Ovo što sada funkcioniše je jedan virtuelan svet. Mi imamo institucije koje nemaju nikakvog udela u praktičnom životu. I tamo gde smo većina, Albanci polako uzimaju prevlast zato što mi ne možemo da sprečimo izgrađu stanova, objekata, prodaju zemljišta. Ukoliko izađemo na izbore i osvojimo vlast u opštini, mi ćemo moći da odlučujemo o tome ko će ovde moći da gradi, stvara, pravi i da se razvija,” rekao je šef poslaničkog kluba Samostalne liberalne stranke u Skupštini Kosova i kandidat za gradonačelnika Gračanice Boban Stojanović.\nPoruke da ovo nije dobra odluka uoči izbora uputili su i predsednik i premijer Srbije, ali i Sinod Srpske pravoslavne crkve. Prištinski mediji javljaju kako je centralna izborna komisija Kosova bila prinuđena da utvrdi alternativna glasačka mesta u sredinama sa većinskim srpskim stanovništvom, pošto direkcija osnovnih škola u tim mestima ne dozvoljava da se u njima održe izbori.\nKako za naš RSE prenosi dugogodisnji dopisnik kosovskih medija iz Beograda, sada RTV Kosovo Fahri Musliu, Srbima se upućuju i pretnje.\n"Zadnjih dana je predstavnik Ministarstva za Kosovo gospodin Ivanović pretio nekim Srbima da će izgubiti funkcije, odnosno radno mesto ako izlaze na izbore i ako se prihvate neke funkcije u lokalnim skupštinama," rekao je Musliu.\nOdbacujući optužbe, Oliver Ivanović tvrdi da nikome neće biti uskraćeno demokratsko pravo da učestvuje na izborima.\n"To je potpuna besmislica. Svako ima pravo da izrazi svoj stav time što će izaći i glasati. Međutim, onoga trenutka kada se izbori budu završili, oni koji eventualno budu izabrani moraju da se odluče. Neće moći fizički da budu na dva različita mesta i da primaju dve plate. A verovatno su na tako nešto i računali," kaže Ivanović.\nI pored ovakvih upozorenja iz Beograda, pojedini Srbi u izborima vide jedinu mogućnost opstanka na Kosovu.\nSlično u apelu podseća i grupa intelektualaca iz Beograda, navodeći kao primer svojevremeni bojkot hrvatskih lokalnih izbora i organa vlasti u Hrvatskoj.\nTime su doveli u pitanje svoj opastanak u toj državi i trebalo im je 15 godina da shvate tragične posledice takvih odluka i da shodno tome preuzmu ličnu odgovornost za sopstvenu sudbinu, navodi se u apelu.\n"Mislim da je vrlo važno da se u liku svojih predstavnika pojavljuju kao politički subjekti te zajednice. Na taj način će pokazati da, bez obzira šta mislili o statusu Kosova, imaju neku vlastitu političku volju i da ne budu trajno zavisni od kalkulantstva beogradskih političara," kaže jedan od potpisnika, profesor Filosofskog fakulteta Aljoša Mimica.\nPoziv Srbima da izađu na izbore ranije su uputili i diplomatski predstavnici vodećih zapadnih zemalja. No, kakav će efekat imati u situaciji kada se Beograd još jednom javlja sa suprotnim porukama?\n"Nažalost, to ne može imati nekog uticaja, ali to jeste neki glas razuma. Jer, na Kosovu žive Srbi koji su tamo, a ne ljudi iz Beograda, tako da oni treba da razmisle. Videćemo, mada ipak mislim da kod Srba postoji raspoloženje da učestvuju na izborima," kaže Musliua.\nLokalni izbori na Kosovu zakazani su za 15. novembar, a u Centralnoj izbornoj komisiji uvereni su da će biti omogućeno slobodno i demokratsko glasanje.


Počela akcija „Pravo za mame” – Nadlanu.com\nObjavljeno 6. maja 2014. / 09:25:43\nČetvoro mališana bez ikakve sumnje predstavljaju najveće životno blago tridesetogodišnje Tamare, dramaturga po struci, ali ovoj beograđanki porodiljsko odsustvo ostaće u lošem sećanju nakon rođenja trećeg i četvrtog deteta, jer je njen poslodavac jednostavno „zaboravio” da uplati naknade za vreme porodiljskog odsustva, piše Politika.\nOna je samo jedna od 250 mama i trudnica koje su juče poslale imejl na adresu poslanice u novom parlamentu, sa molbom da se na dnevni red skupštinskog zasedanja što pre stavi zahtev za izmenu Zakona o finansijskoj podršci porodicama sa decom, kako bi država na sebe preuzela odgovornost za isplatu naknada za vreme porodiljskog odsustva.\nPo sadašnjem zakonu, odgovornost za isplatu ovih naknada ima poslodavac, a pošto se u praksi često dešava da poslodavci mesecima ne uplaćuju naknade porodiljama, velikom broju porodica sreću zbog dolaska prinove na svet pomrači činjenica da mesecima ne dobijaju novac.\nSve su to bili razlozi zbog kojih su nevladina organizacija „Srbija u pokretu”, Centar za mame i Udruženje „Roditelj” organizovali akciju „Pravo za mame”, koja ima cilj da se svaki poslanik sastane sa jednom porodiljom ili trudnicom kako bi razgovarali o tome zašto je važno da se promeni Zakon o finansijskoj podršci porodicama sa decom. Od 250 mama koje će učestvovati u ovoj akciji više od 70 odsto njih ima negativno iskustvo sa isplatom naknada za porodiljsko odsustvo.\nAna Babović, izvršna direktorka organizacije „Srbija u pokretu”, ističe da iskustvo ovih nevladinih organizacija govori da je polovina poslodavaca nesavesna i ne isplaćuje na vreme naknade porodiljama, pa se dešava da mame po šest meseci ne dobijaju novac.\n„Apsurdno je da porodilje zavise od dobre volje poslodavaca, a da država izdvaja novac iz budžeta za te naknade. Mi verujemo da bi se ta praksa prekinula kada bi država na sebe preuzela obavezu isplate naknada za porodiljsko odsustvo, jer iz iskustva znamo da je država savesna kada je u pitanju direktna isplata korisnicima iz budžeta”, ističe za politiku Ana Babović.\nMaša Mišić, pi-ar organizacije „Budimo u pokretu”, podseća da dolazak bebe na svet duplira troškove života i dodaje da nedostatak jedne plate u velikoj meri usložnjava egzistenciju te porodice. U posebno nezavidnom položaju nalaze se samohrane majke kojima su naknade za vreme porodiljskog bolovanja jedini izvor prihoda.\n„Juče smo kontaktirali predsednicu srpskog parlamenta Maju Gojković i od nje čekamo odgovor i poziv na razgovor. Zamolićemo je da ovaj zahtev što pre stavi na dnevni red skupštinskog zasedanja i apeluje na ostale poslanike da debatuju o Zakonu o finansijskoj podršci porodica sa decom”, kaže Maša Mišić.\nNa pitanje da li očekuju podršku lepše trećine parlamenta, naše sagovornice ističu da su ohrabrene činjenicom da u svakoj trećoj klupi u Skupštini Srbije sedi žena i ne kriju nadu da će novi saziv parlamenta imati sluha za probleme mama na porodiljskom odsustvu.


Polcijska intervencija na imanju Vulića, 26. juli 2013.\nNakon intervencije policije u petak na njegovom imanju, Banjalučanin Željko Vulić je prebačen na Kliniku za psihijatriju, potvrđeno je u subotu Kliničkom centru Banja Luka.\nU tom zdravstvenoj ustanovi su rekli da je Vuliću dijagnosicirana akutna reakcija na stres. Njegovi sinovi, koji su u petak zajedno s ocem privedeni u policiju, u petak su oko 21 sat pušteni iz policijskog pritvora.\nVišemjesečna agonija banjalučke porodice Vulić u borbi za svoje imanje u petak ujutro kulminirala je sukobom sa pripadnicima interventne policije RS. Vulići se mjesecima bore s biznismenom Milom Radišićem čija firma Grand Trejd pravi stambeno – poslovni kompleks uz njihov posjed, a koji uživa podršku vlasti RS. Oni koji su svjedočili incidentu mišljenja su da su se entitetske institucije ponovo svrstale na stranu kriminala, štiteći tajkuna a žrtvujući običnog građanina i njegova prava.\nBiznismen Mile Radišić, za kojeg se u javnosti Republike Srpske vjeruje da je blizak najužem vrhu vlasti, nadomak je svog cilja. U tome mu je u petak ujutro svesrdno pomogla policija Republike Srpske brutalnim hapšenjem Željka Vulića i njegovih sinova. Porodica Vulić brani rušenje prilaznog puta na koji ima pravo korištenja, smatrajući da je to korak ka tome da im se oduzme cijelo imanje koje se našlo na meti tajkunskog apetita.\nDodik: Vuliće zavela opozicija\nPredsjednik Republike Srpske Milorad Dodik izjavio je da je banjalučka porodica Vulić zavedena od opozicije.\n"Svako ko želi može izvršiti uvid u spis i vidjeti da je to potpuno zakonito, a da su Vulići, nažalost, žrtva (poslanika PDP-a Branislava) Borenovića i nekih koji su mjesecima pokušavali da tu prave kvazi-politiku", rekao je Dodik u subotu.\nOn je dodao da niko nije dirao imovinu Željka Vulića, već da je pristupni put koji se nalazio na gradskom zemljištu sada promijenjen i nalazi se takođe na gradskom zemljištu.\n"Ako je bilo ko trebao nešto da kaže, onda je trebalo da kaže policajcu kojem je Vulić polomio obje noge", rekao je Dodik, te naglasio da ovo pitanje nije problem između Vulića i vlasnika preduzeća "Grand trejd" Mileta Radišića, jer je formalno Vulić zaustavio gradnju na gradskom građevinskom zemljištu, a ne na svojoj parceli.\nBanjalučke gradske vlasti, s druge strane, zdušno rade u korist Radišića, između ostalog praveći Vulićima prilazni put privremenog karaktera koji oni ne žele. Upravo u pokušaju da onemoguće gradnju tog puta i prilazak bagera imanju, Vuliće je u petak ujutro brutalno spriječila interventna policija RS.\nKomšije i Željkovi sugrađani bili su potreseni scenama kojima su svjedočili.\n„Pa jel' ovo nije sramota šta se radi od privatnog vlasništva!?“\n„Da čovjek... Potreslo me. Ovo je gre'ota.“\nŽeljko Vulić i njegov sin automobilima su blokirali bagere. Nakon upozorenja da izađu iz auta, interventna policija je razlupala vozila, izvukla Vuliće i uz upotrebu sile sprovela ih u policijsku stanicu. Nekoliko desetina revoltiranih građana u šoku je posmatralo kako policija, prema njhovim riječima, brani tajkuna Radišića umjesto da se stavi na stranu građana čija su osnovna prava ugrožena.\n„Na ovo gledam kao na okupaciju slobode građana u ovom gradu i kao na okupaciju grada. Gledam ljude koji bi trebali biti zaštita gradu, a oni su ustvari okupatori“, kaže Banjalučanka Lidija Dodeva Ristić.\nNačelnik uprave policije RS Darko Ćulum navodi:\n„Želim da kažem da je gradska uprava Grada Banjaluka zatražila asistenciju policije radi izgradnje saobraćajnice na gradskom građevinskom zemljištu. Ovdje se radi da ovo zemljište nije u vlasništvu porodice Vulić, a niti je u vlasništvu firme Grand Trejd. Razlog asistencije je taj što u ranijim pokušajima izgradnje ove saobraćajnice bili su fizički ometani i sprečavani da izvode radove.“\n(Snimak Alternativne televizije)\nVulići posjeduje imovinu u centru Banjaluke, na lokaciji uz koju Radišićeva firma Grand Trejd pravi stambeno-poslovni kompleks. Iako je nekoliko sudskih postupaka u vezi sa spornim zemljištem u toku, biznismen Mile Radišić, na krilima podrške vlasti RS, nezaustavljivo napreduje u osvajanju zemljišta. Građani koji podržavaju Vuliće smatraju da je policija izazvala incident u petak kako bi Radišić nastavio svoje radove.\n„Suštinski, sva dešavanja koja su prethodila su ustvari izazvala porodicu koja trpi nesnosne torture već skoro godinu dana. Da budem još određeniji, ja se nadam da je ovo kraj jedne besmislene vlasti, totalno odnarodovane i kriminalne“, rekao je Miloš Stojaković.\nZaštitom ljudskih prava bave se brojne organizacije, ali veći dio njih – samo deklarativno. Ombudsman za ljudska prava Bosne i Hercegovine reaguje po prijavama građana ali ne i po službenoj dužnosti. U organizaciji Vaša prava BiH kažu da su zaduženi tek za slučajeve nasilja u porodici i izbjegla lica. Od uspostavljanja kancelarije ombudsmana, ni Helsinški odbor za ljudska prava RS nema nadležnost bavljenja pojedinačnim slučajevima. Ipak, izvršni direktor te organizacije Branko Todorović među rijetkima je koji se javno oglasio o slučaju Vulić.\n„Ono što nas sve zajedno može zabrinuti je činjenica da se zapravo spram problema koji je očigledan i koji postoji, institucionalno se upotrebljava nerazumna i potpuno nepotrebna količina represivnog aparata. To jednostavno daje ružnu sliku o Republici Srpskoj, o poštovanju ljudskih prava u Republici Srpskoj, i svakako otvara pitanje šta policija na ovaj način radi i zbog čega“, ističe Todorović.\nSličnog je stava i Miloš Stojaković koji nakon incidenta kod porodice Vulić poručuje:\n„Svako odgovara za sebe, za svoje preduzimanje i posebno za svoje nepreduzimanje. Danas Banjaluka ne preduzima ništa, sutra će to biti drugi građani, drugi grad. Nastavite spavati!“\nPogledajte komentare (74)\nVlasti i tajkun udruženo protiv građanina Vulića


» Festival evropskog filma napunio Oficirski dom u Nišu\nPred prepunom velikom salom Oficirskog doma otvoren je Festival evropskog filma u Nišu. Prve večeri prikazani su španski film ,,Prodaće i kišu’’ i kiparsko ostvarenje ,,Dečak na mostu’’. ,,U naredna četiri festivalska dana moći ćete da uživate u najboljim filmskim ostavrenjima sa našeg kontinenta, biće vam dostupna sva raznolikost filmskog stvaralaštva širom Evrope. Priče evropskih filmova ne mogu da vas ostave ravnodušnim, pokrenuće vas na razmišljanje i dati priliku da na trenutak otputujete u neku od evropskih zemalja i upoznate se sa njihovom kulturom’’, kazala je tokom otvaranja festivala Snežana Andrić iz EU info kutka. Filmski urednik Niškog kulturnog centra Dejan Dabić uputio je publiku u repertoar koji ih očekuje do 23. juna, i istakao da je ,,film koji otvara festival jedno od najboljih ostvarenja ove revije’’.\nOvogodišnji festival je u znaku kulturne baštine, jer je Evropska unija proglasila 2018. godinu Evropskom godinom kulturnog nasleđa. Moto kampanje i festivala je „Naše nasleđe: Gde prošlost susreće budućnost”. Nišlije će biti u prilici da pogledaju i ostvarenja koja dolaze iz Slovenije, Francuske, Slovačke, Mađarske, Italije i Portugala. Program Festivala evropskog filma u Nišu možete pronaći na ovom linku. Ulaz na sve projekcije je slobodan.\n,,Lepo je biti deo nečeg što raste iz godine u godinu kao što je publika evropskog filma i potreba za različitim životnim porukama, kolebanjima i pričama koje kroz različita filmska ostvarenja Evrope svake godine stižu u naš grad. Drago nam je što Evropska unija posvećuje veliku pažnju filmu kao značajnom segmentu kulture koja je jedan od njenih stubova’’, smatra direktorka Media i reform centra Danijela Vučić.\nSedma edicija festivala održaće se u 13 gradova širom Srbije na kojima će biti prikazano 28 filmova novije evropske produkcije.\nRadio vesti EU Info Centra – 15.06.2018.


Redakcija - 10/03/2020\nVesti Redakcija - 03/11/2020 0\nVesti Redakcija - 28/06/2020 0\nPredstavnički dom američkog Kongresa, na u kome većinu čine demokrate, u petak je izglasao zakon kojim prestonica Vašington (Distrikt Kolumbija) dobija status 51. američke savezne države. https://twitter.com/DC_Vote/status/1276584464563548162 Koliko je ovaj federalni...\nVesti Redakcija - 02/11/2020 0\nVesti Redakcija - 25/02/2020 0\nSinoć je u Vrnjačkoj banji održana druga po redu tribina pod nazivom "U susret izborima u Sjedinjenim Državama 2020". Pred više od 150 učesnika "13. Regionalnog seminara politikologa", mr...\nBajden ubedljivo pobedio u Južnoj Karolini\nVesti Redakcija - 01/03/2020 0\nDžozef Bajden, bivši potpredsednik Sjedinjenih Američkih Država (SAD), pobedio je na demokratskim unutarstranačkim izborima u Južnoj Karolini s osvojenom približno apsolutnom većinom (oko 48% glasova; 39 delegata). Ovom pobedom...\nVesti Redakcija - 30/11/2020 0\nIzabrani predsednik SAD, Džozef Bajden i potpredsenica Kamala Haris, u nedelju su objavili sastav tima za komunikacije koji će u potpunosti sačinjavati žene. Prema rečima novoizabranog predsednika, njihov izbor...\nFlojdova smrt: Rasne tenzije prete da budu najveće još od ‘92\nVesti Redakcija - 30/05/2020 0\n„Ne mogu da dišem“, bile su jedne od poslednjih reči Džordža Flojda (46) dok je bio na zemlji prilikom lišavanja slobode od strane policijskih službenika u Mineapolisu u Minesoti,...\nŠta je „Super utorak” i zašto je toliko važan?\nVesti Redakcija - 03/03/2020 0\nU okviru procesa unutarstranačkih izbora u Demokratskoj partiji „Super utorak“ predstavlja jedan od najvažnijih datuma. Od izbora 2012. to je prvi utorak u martu. Ovaj izborni dan je od...


8. jul 2019. Predsednica Narodne skupštine Maja Gojković u razgovoru sa šefom Misije OEBS u Srbiji Andreom Oricijem\nGojković se sastala sa šefom Misije OEBS u Srbiji\nPredsednica Narodne skupštine Republike Srbije Maja Gojković sastala se danas sa šefom Misije OEBS u Srbiji Andreom Oricijem, sa kojim je razgovarala o nastavku saradnje skupštine Srbije sa ovom organizacijom, kao i nastavku podrške u daljem procesu reformi.\nGojković i Oricio su istakli značaj dosadašnje dobre saradnje Narodne skupštine i Misije OEBS, kroz brojne programe i projekte. Gojković i Oricio su posebno ukazali na uspešnu saradnju i podršku Misije OEBS radu Ženske parlamentarne mreže, kao važnom aspektu aktivnosti Parlamenta, a Oricio je iskazao spremnost za nastavak saradnje sa Ženskom parlamentarnom mrežom, kao i neformalnom Zelenom poslaničkom grupom.\nGojković i Oricio su razgovarali o aktuelnim pitanjima u radu Parlamenta. Gojković je ukazala na važne pomake u unapređenju rada Parlamenta, kada je reč o odluci da se zakoni ne donose po hitnom postupku, osim kada je to nužno i prilikom ratifikacija međunarodnih sporazuma, kao i da nema spajanja tačaka dnevnog reda. Gojković je navela da su razmotreni izveštaji nekoliko nezavisnih tela, kao i da je za sredu, 10. jula zakazala sednicu na kojoj će narodni poslanici razmatrati izveštaje Zaštitnika građana, Poverenika za informacije od javnog značaja i zaštitu podataka o ličnosti i Agencije za borbu protiv korupcije, sa predlozima zaključaka nadležnih odbora, a Oricio je ukazao da je važno da u Parlamentu postoji prostor da se predstave izveštaji nezavisnih tela.\nGojković je šefa Misije OEBS u Srbiji upoznala sa procedurom izbora novog Poverenika za informacije od javnog značaja i zaštitu podataka o ličnosti, koja je u toku, kao i sa procedurama za izmenu Ustava, koju je započeo Odbor za ustavna pitanja i zakonodavstvo.\nSastanku je prisustvovala i Stefana Miladinović, šef stalne delegacije Narodne skupštine Republike Srbije pri Parlamentarnoj skupštini OEBS.


Насловна Инфо Корона вирус Maske obavezne i za decu stariju od četiri godine\nU Službenom glasniku juče je objavljena nova Uredba Vlade Srbije o merama za sprečavanje i suzbijanje zarazne bolesti Covid-19 u kojoj su detaljno navedene najnovije mere o kojima je već bilo reči u javnosti, ali i nova mera prema kojoj je maska obavezna i za decu stariju od četiri godine.\nU najnovijoj Uredbi navedeno je da je strancima koji dolaze u Srbiju dozvoljen ulazak samo ako poseduju negativan PCR test, ne stariji od 48 časova, dok državljanima Srbije koji nemaju negativan PCR test određuje se karantnin u trajanju od 10 dana.\nTa mera za naše državljane pretaje da važi ako osoba u periodu trajanja karantina odluči da se testira i dobije negativan PCR test.\nU Uredbi je navedeno da kontrolu posedovanja negativnog PCR testa i poštovanja mera karantina u kućnim uslovima vrši organ državne uprave nadležan za unutrašnje poslove, na osnovu podataka koje dostavlja ustanova koja je izvršila testiranje i organ državne uprave nadležan za sanitarnu inspekciju.\nU delu nošenju maske navedeno je, ono što je već poznato javnosti, da je ona obavezna na javnim mestima u zatvorenom prostoru, na javnim mestima na otvorenom prostoru ukoliko nije moguće održati rastojanje od najmanje dva metra i u javnom drumskom i železničkom saobraćaju.\nPored toga, ono što je novina jeste da su roditelji maloletne dece ili dece sa posebnim potrebama, odnosno njihovi staratelji, dužni da obezbede da deca starija od cetiri godine nose zaštitnu masku.\nKada je reč o školama, navedeno je da zimski raspust, saglasno propisima kojima se ureduje školski kalendar, počinje 21. decembra 2020. godine i završava se 15. januara 2021. godine i važi za sve učenike osnovnih i srednjih škola na teritoriji Srbije.\nU Uredbi je istaknuto i da osobe koje su zaražene koronom, nakon bolničkog lecenja otpuštaju se na kućno lečenje bez kontrolnog PCR testiranja i dužna su da, nakon otpusta, ostanu u kućnoj izolaciji u trajanju od 14 dana, nakon čega se javljaju na pregled u COVID ambulante.\nOva uredba stupa na snagu danas, osim odredaba koje se odnose na ulazak stranih i naših državljana u zemlju, koje se primenjuju od 20. decembra 2020. godine do 10. januara 2021. godine, s tim što se odredba u delu koji se odnosi na kontrolu karantina u kućnim uslovima, može primenjivati do 19. januara 2021. godine.\nPOGLEDAJ: Bačka Palanka na devetom mestu po broju novoobolelih\nПретходни текст: Hrvatska druga najsiromašnija zemlja u EU\nСледећи текст„S Tamarom u akciji“ – Tovariševo (cela emisija)


Završen sastanak Srba sa KiM i Vučića - BIGportal.ba\n16 Decembra, 2020 16 Decembra, 2020 01267\nPredsednik Aleksandar Vučić održao je sastanak sa političkim i institucionalnim predstavnicima Srba sa Kosova i Metohije.\nSastanku su prisustvovali i ministarka rudarstva i energetike Zorana Mihajlović, kao i direktor Kancelarije za Kosovo i Metohiju Petar Petković, te njegov prethodnik i imenovani ambasador Srbije u SAD Marko Ðurić.\nNa sastanku su doneti zaključci o zajedničkom delovanju na očuvanju svih vitalnih nacionalnih interesa na Kosovu i Metohiji i najvažnijih interesa Republike Srbije.\nO svim konkretnim zaključcima javnost će biti obaveštena u naredna 72 sata, nakon dodatnih konsultacija sa svim predstavnicima srpskog naroda na Kosovu i Metohiji, kao i relevantnim predstavnicima međunarodne zajednice, navodi se u saopštenju.\nMasovno hapšenje u Italiji zbog dječije pornografije\nBivša žena protiv Čarlija Šina, ohrabruje ćerku za OnlyFans: “Ni njen otac ne može da je osuđuje”


mesečni horoskop za februar 2019. mjesečni horoskop za februar Archives - Mesečni Horoskop za AVGUST 2020.\nHome » mesečni horoskop za februar 2019. mjesečni horoskop za februar\nMesečni horoskop za februar 2019. za sve Ovnove POSAO Poslovne prognoze za februar 2019. Dragi Ovnovi, Mars, vaš vladar će 2. februara praviti kvadrat sa Plutonom koji se nalazi u vašem polju posla i karijere. ...[Pročitajte ceo članak]\nMesečni horoskop za februar 2019. za sve Bikove POSAO Poslovne prognoze za februar 2019. Dragi Bikovi, Obratite pažnju početkom februara na ono što ne sagledavate dovoljno dobro. Postoje osobe koje vam rade iza leđa ...[Pročitajte ceo članak]\nMesečni horoskop za februar 2019. za sve Blizance POSAO Poslovne prognoze za februar 2019. Dragi Blizanci, Mars će na početku februara praviti kvadrat sa Plutonom i doneće vam teškoće na polju platnog prometa. ...[Pročitajte ceo članak]\nMesečni horoskop za februar 2019. za sve Lavove! POSAO Poslovne prognoze za februar 2019. Dragi Lavovi, Početak februara vam nije pogodan za poslovna putovanja i saradnju sa inostranim partnerima. Mars će praviti ...[Pročitajte ceo članak]\nMesečni horoskop za februar 2019. za sve Vage! POSAO Poslovne prognoze za februar 2019. Drage Vage, Mars će na početku februara praviti kvadrat sa Plutonom i ometaće vas u ispunjavanju planiranih rokova. Zbog ...[Pročitajte ceo članak]\nMesečni horoskop za februar 2019. za sve Škorpije! POSAO Poslovne prognoze za februar 2019. Dragi Škorpioni, Početak februara vam donosi teške pregovore oko novih poslovnih projekata, posebno onih koji su povezani ...[Pročitajte ceo članak]\nMesečni horoskop za februar 2019. za sve Strelčeve! POSAO Poslovne prognoze za februar 2019. Dragi Strelčevi, Početak februara vam donosi poremećaje na polju finansija zbog kvadrata Marsa sa Plutonom. Izbegavajte da ...[Pročitajte ceo članak]\nMesečni horoskop za februar 2019. za sve Vodolije! POSAO Poslovne prognoze za februar 2019. Drage Vodolije, Mars će na početku februara praviti kvadrat sa Plutonom koji se nalazi u vašem polju tajni. To vas upozorava ...[Pročitajte ceo članak]\nMesečni horoskop za februar 2019. za sve Ribe! POSAO Poslovne prognoze za februar 2019. Drage Ribe, Mars će na početku februara praviti kvadrat sa Plutonom i doneće vam nesuglasice i neusklađenom sa pojedinim ...[Pročitajte ceo članak]


RTS :: Cvijanovićeva o smeni ministra zdravlja\nRegion Cvijanovićeva o smeni ministra zdravlja\npetak, 06. sep 2013, 16:01 -> 16:29\nCvijanovićeva o smeni ministra zdravlja\nMinistar Slobodan Stanić smenjen jer je individualno, bez saglasnosti Vlade RS, preuzeo obavezu da će vlada preuzeti dugovanja zdravstvenih ustanova u RS u iznosu od 36 miliona konvertibilnih maraka, rekla premijerka Željka Cvijanović.\nMinistar zdravlja Republike Srpske Slobodan Stanić smenjen je, jer je individulano, bez saglasnosti vlade RS, preuzeo obavezu da će Vlada preuzeti dugovanja zdravastvenih ustanova u RS od 36 miliona konvertibilnih maraka, izjavila je premijerka RS Željka Cvijanović.\nNakon radno-konsultativne sednice Vlade, potvrdila je da se juče smenjeni Stanić vraća na radno mesto na kome je bio pre imenovanja za ministra pre šest meseci i biće vršilac dužnosti direktora Instituta za javno zdravstvo RS.\nCvijanovićeva tvrdi da nije moguće da jedan ministar individualno, u ime Vlade, preuzme određene obaveze ukoliko one nisu u formi odluke ili zaključka koje je prihvatila Vlada, prenosi agencija Fena.\n"Vlada RS nikada nije razmatrala, niti donela zaključak da će preuzeti obaveze u iznosu od 36 miliona maraka (18 miliona evra) dugova zdravstvenih ustanova. To je velika finansijska implikacija i Vlada ne može da je donese tek tako i niko ne može da je saopšti kao odluku ako Vlada to nije odlučila", objasnila je premijerka.\nObaveze Ministarstva preuzeće premijer do imenovanja novog ministra, navela je Cvijanovićeva i dodala da se Stanić složio da je njegov manadat u Vladi RS završen, a da će Vlada RS nastaviti normalno da radi.


03-03-2018 16:56 Srbija Politika\nJunker - nije mu lako! (Foto: central.ie)\nJunker je tako u intervjuu za „Juronjuz“, datom u Sofiji, odgovorio na konstataciju novinarke te televizije da „Srbija ima veoma bliske veze sa Moskvom, koja je prilično aktivna u regionu“ i navode da je prilikom poslednje posete Beogradu „ministar spoljnih poslova (Rusije Sergej) Lavrov upozorio EU da zahtevanjem od Srbije da bira (između Rusije i Unije), čini istu grešku kao i u Ukrajini“. „Ne postoji bilo kakvo moguće poređenje između Srbije i Ukrajine, to je pod broj 1. Pod broj 2, ja sam kolegama ovde u regionu objašnjavao da evropska izgradnja nije izgradnja usmerena protiv drugih, to je integracioni proces koji se tiče nas. Nisam tražio od Srba da biraju, zato što oni moraju da imaju normalne odnose sa Rusijom i da imaju najbolje moguće odnose s Evropskom unijom“, kazao je Junker. Novinarka „Juronjuza“ upitala je Junkera koliko je za države Zapadnog Balkana „realistično da uđu u EU, imajući u vidu međusobne sporove koji već postoje“. „Mi ne razgovaramo o datumima, mi ne razgovaramo o kraju priče, mi razgovaramo o procesu. I ja sam se trudio da vlade i drugi u ovom regionu shvate da svi uslovi i svi kriterijumi za pristupanje moraju da budu ispunjeni. Oni nisu ispunjeni, tako da treba vremena“, rekao je Junker. On je naveo da je 2025. godina kao rok do kog treba očekivati ulazak Zapadnog Balkana u EU „naznačeni datum, a ne obećanje“. „Moramo da znamo da u staroj Evropi, u zapadnom delu Evrope, ali ne samo tamo, postoji neka vrsta zamora od proširenja, i ovo je očigledno slučaj kada je u pitanju Srbija i Crna Gora. Ali oni dobro rade i mi moramo da im pomognemo“, ocenio je Junker. Na pitanje da li Brisel „od Srbije traži da sopstvenu spoljnu politiku uskladi sa spoljnom politikom EU, uključujući sankcije protiv Rusije zbog Krima“, Junker je rekao da su „svi partneri u regionu usaglašeni sa spoljnom politikom (EU), ali Srbi imaju drugačije poziciju zato što ne učestvuju u procesu (sprovođenja) sankcija“. „Kako se budu sve više i više približavali Evropskoj uniji, moraće da se usaglase (sa njom), ali to nije kratkoročno pitanje“, kazao je Junker. Evo zašto je cilj Srbije da Kosovo prizna manje od 100 zemalja, pročitajte OVDE. Izvor: Tanjug\nKad pijani Junker prima visoke zvanice:\nMATIS SLOMIO EVROPU: Evo na šta Evropska unija sada mora pismeno da se obaveže NATO-u i Americi!\nITALIJA JE SLEDEĆA? „Evropska unija nas želi na kolenima, pokrenuti hitan izlazak“\nJUNKER SPUSTIO SRBIJU NA ZEMLJU: Sve ste pogrešno shvatili oko ulaska u Evropslu Uniju!